mteb/MIRACLReranking huggingface dataset:
ব্যাংকক বিশ্ববিদ্যালয় ব্যাংকক বিশ্ববিদ্যালয় থাইল্যান্ডের প্রাচীনতম এবং সর্বাধিক বিখ্যাত বেসরকারি বিশ্ববিদ্যালয়গুলির মধ্যে একটি। এটি ১৯৬২ সাল থেকে ইউনিভার্সিটি এ-সেতাত ও এপিংটিপ ওসাতানুগরাহের মাধ্যমে ভবিষ্যতে দেশকে সেবা করার জন্য জ্ঞান ব্যবহারিক দক্ষতার সাথে আধুনিক মেধা বিকাশের জন্য অলাভজনক বেসরকারি বিশ্ববিদ্যালয় প্রতিষ্ঠিত হয়। ব্যাংকক বিশ্ববিদ্যালয় থেকে হাজার হাজার স্নাতক শুধুমাত্র থাইল্যান্ড নয় বরং বিশ্বব্যাপী ছড়িয়ে রয়েছেন। তাত্ত্বিক জ্ঞান এবং ব্যবহারিক কাজের দক্ষতার পরিপ্রেক্ষিতে শিক্ষার্থীদের ক্ষমতায়ন করার জন্য বিশ্ববিদ্যালয়টি শিক্ষার মানের বিশ্বদরবারে প্রতীয়মান হয়। বিশ্ববিদ্যালয়টির উচ্চতর যোগ্য অনুষদ, দক্ষ শিক্ষকমণ্ডলি, আধুনিক প্রযুক্তি, শিক্ষণ পরিবেশকে ত্বরান্বিত করা এবং আন্তর্জাতিক সহযোগিতার মাধ্যমে বিউ-তে আন্তর্জাতিক মানের শিক্ষা প্রদান করা সম্ভব হয়েছে।
কাতার ফাউন্ডেশন কাতার ফাউন্ডেশন হল ১৯৯১ সালে কাতারের বর্তমান আমীরের পিতা হামাদ বিন খলিফা আল থানি এবং মাতার অর্থায়নে কাতারে প্রতিষ্ঠিত একটি আধাসরকারি অলাভজনক চ্যাটার্ড সংস্থা|
আন্তর্জাতিক ধান গবেষণা কেন্দ্র আন্তর্জাতিক ধান গবেষণা কেন্দ্র (ইংরেজি: International Rice Research Institute (IRRI)) হল একটি স্বশাসিত, অলাভজনক, কৃষিবিষয়ক বিশ্লেষণ এবং প্রশিক্ষণ সংস্থা। ধান এর জাত, উন্নয়ন, নতুন ধান উৎপাদন, এলাকা অনুযায়ী ধান এর জাত তৈরি ইত্যাদি গবেষণা কাজে নিয়োজিত ফিলিপাইন এর ম্যানিলাতে অবস্থিত আন্তর্জাতিক গবেষণা কেন্দ্র।
দাতব্য সংস্থা দাতব্য সংস্থা হল এক ধরনের অলাভজনক সংস্থা। এটি অন্যান্য অলাভজনক সংস্থা থেকে আলাদা কারণ এটি মূলত জনসেবামূলক উদ্দেশ্য নিয়ে কাজ করে, পাশাপাশি সামাজিক মঙ্গল (যেমনঃ দাতব্য, শিক্ষা, ধর্ম, বা অন্যান্য কার্যক্রম যার লক্ষ্য জনস্বার্থ বা জনসাধারণের ভাল) নিয়েও কাজ করে।
আন্তর্জাতিক ইসলামী বিশ্ববিদ্যালয়, ইসলামাবাদ ১৯৮৩ সালে বিশ্ববিদ্যালয়ের আন্তর্জাতিক ইনস্টিটিউট অফ ইসলামিক অর্থনীতি প্রতিষ্ঠিত হয়েছিল। এটি ইসলামিক ব্যাংকিং এবং ফাইন্যান্সের অর্থায়নের মাধ্যমে গ্রামীণ উন্নয়ন অনুষদ, গবেষণা ও প্রশিক্ষণ, প্রচার এবং প্রস্তাব, কর্মীদের জন্য সরকারী এবং বেসরকারী আর্থিক প্রতিষ্ঠা করে।
অলাভজনক সাংবাদিকতা অলাভজনক সাংবাদিকতা হল সাংবাদিকতার একটি রীতি যেখান লাভজনক ব্যবসায়ের পরিবর্তে অলাভজনক প্রতিষ্ঠান হিসেবে সংবাদ প্রকাশ করা হয়। অলাভজনক সাংবাদিকতা মূলত কোন ঋণ, লভ্যাংশ ও মুনাফা অর্জনের উদ্দেশ্য না নিয়ে শুধুমাত্র জনকল্যাণে কাজ করে। অন্যান্য অলাভজনক প্রতিষ্ঠানের মত, অলাভজনক সাংবাদিকতা তাদের খরচ নির্বাহের জন্য ব্যক্তিকেন্দ্রিক চাঁদা ও বিভিন্ন ফাউন্ডেশনের অনুদানের উপর নির্ভর করে।
অলাভজনক সাংবাদিকতার সাম্প্রতিক উত্থানকে অনেকে এই শিল্পে নতুন এক ধরনের সাংবাদিকতা বলে মনে করে। তবে অলাভজনক সাংবাদিকতা সংবাদপত্র যুগের শুরু থেকে বিদ্যমান। ১৮৪৬ সালে মেক্সিকান-আমেরিকান যুদ্ধের খবর প্রচারের জন্য পাঁচটি নিউ ইয়র্ক ভিত্তিক সংবাদপত্র একত্রিত হয়। সাংবাদিকতার এই পরীক্ষামূলক কার্যক্রম থেকেই শুরু হয় অ্যাসোসিয়েটেড প্রেস, যা এখনো পর্যন্ত একটি অলাভজনক সাংবাদিকতা সংগঠন।
উইকিলিকস উইকিলিকস অনেক সফটওয়্যার প্যাকেজ যেমন: মিডিয়াউইকি, ফ্রিনেট, টর এবং পিজিপি নিয়ে তৈরী হয়েছে। উইকিলিকস তাদের ব্যবহারকারীদেরকে উৎসাহিত করে বলেছে যে, টর এর মাধ্যমে তথ্য পাঠাতে যা খুবই শক্তিশালী নিরাপদ ব্যবস্থায় গড়া।
ওপেন নলেজ ফাউন্ডেশন দ্য ওপেন নলেজ ফাউন্ডেশন (ওকেএফ) একটি অলাভজনক সংস্থা। সংস্থাটি ওপেন নলেজ, ওপেন কন্টেন্ট এবং ওপেন ডাটাসহ বেশ কয়েকটি প্রকল্প নিয়ে কাজ করে। ২০০৪ সালের ২৪ মে সংস্থাটি প্রতিষ্ঠিত হয় যুক্তরাজ্যের ক্যাম্ব্রিজে। এ ফাউন্ডেশনের প্রকাশিত ওপেন নলেজ ডেফিনেশন এবং সংস্থার পরিচালনায় বেশ কয়েকটি প্রকল্পও পরিচালিত হচ্ছে। এর মধ্যে একটি হচ্ছে কম্প্রিহেনসিভ নলেজ আর্কাইভ নেটওয়ার্ক যা সিকেএএন নামে পরিচিত। বিভিন্ন সরকারি দপ্তরে এ সফটওয়্যারটির মাধ্যমে ব্যবস্থাপনার কার্যক্রম পরিচালনা করা হয়। কারিগরি নানা সুবিধার পাশাপাশি সংস্থাটি বিভিন্ন পরামর্শও দিয়ে থাকে। এছাড়া ওপেন কন্টেন্ট বিষয়েও পরামর্শ দেয়া সংস্থাটি। উদাহরণস্বরূপ, বিভিন্ন উন্নয়নের জন্য "ওপেন ডাটাবেস লাইসেন্স" (ওডিবিএল) এবঙ "ওপেন নলেজ ডেফিনেশন" উল্লেখযোগ্য।
সাইন্টোলজি সাইন্টোলজিতে শিক্ষা দেওয়া হয় যে, মানুষ মরনশীল নয় কিন্তু কালের বিবর্তনে তারা নিজেদের প্রকৃতি ভুলে গিয়েছে। অডিটিং নামে তাদের একটি আধ্যাত্মিক পুনর্বাসন পদ্ধতির পরামর্শ দেওয়া হয়, এতে অনুশীলনকারীদের তাদের অতীত বেদনাদায়ক বা আঘাতমূলক অভিজ্ঞতা পুনরায় সীমিত সময়ের জন্য দেওয়া হয় যাতে তারা আত্মাকে নিয়ন্ত্রন করে সবসময় হাসি-খশি থাকতে পারে। বিভিন্ন ধরনের শিক্ষামূলক বিষয়বস্তু ও অডিটিং প্রক্রিয়া গির্জার সদস্যদের বিনামূল্যে দেওয়া হয় এবং গির্জার পক্ষ থেকে বলা হয় এটি নির্দিষ্ট দানের মাধ্যমে পরিচালিত হয়। ডাইনেটিকসের উদ্দেশ্য হলো মানুষের মন বা আত্মার কিছু চিন্তা-ভাবনা নিয়ন্ত্রণ করা, যা দিয়ে মানুষ কষ্ট পায়। কোনোভাবে এটা থেকে মুক্তি যদি মিলে যায়, তাহলে মানুষের জীবন হয়ে ওঠে অনেক সুন্দর। সাইন্টোলজি ধর্মের অনুসারীরা এই আদর্শই মেনে চলেন। সাইন্টোলজি বিভিন্ন দেশ যেমন, যুক্তরাষ্ট্র, ইতালি, দক্ষিণ আফ্রিকা, অস্ট্রেলিয়া, সুইডেন, নিউজিল্যান্ড, পর্তুগাল ও স্পেনে বৈধ ট্যাক্সবিহীন ধর্ম হিসেবে পরিচিত। চার্চ অফ সাইন্টোলজি এটাকে প্রকৃত ধর্ম হিসেবে প্রচার চালায়। অপরদিকে সুইজারল্যান্ডে এটিকে বাণিজ্য সংস্থা হিসেবে, ফ্রান্সে বিরোধী দল, চিলিতে প্রবলভাবে আসক্ত (কাল্ট) ধর্মীয় গোষ্ঠী ও নরওয়েতে অলাভজনক সংস্থা হিসেবে মনে করা হয়। মূলত, ধর্মটির প্রকারভেদ নিয়ে বিভিন্ন জায়গায় বিভিন্ন বিতর্ক রয়েছে।
জললেখচিত্রবিদ্যা ১৯৭০ সালে জাতিসঙ্ঘের অধীনে আন্তর্জাতিক জললেখচিত্রণ সংস্থা (International Hydrographic Organization) প্রতিষ্ঠিত হয়, যার মাধ্যমে জললেখচিত্র জরিপে (Hydographic survey) লব্ধ তথ্যাদি আদান-প্রদান হয়।
উইকিলিকস প্রতিষ্ঠানটি দাবী করছে যে, চীনা ভিন্নামতাবলম্বী বিশেষ করে সাংবাদিক, গণিতবিদ এবং প্রযুক্তিবিদ হিসেবে যারা যুক্তরাষ্ট্র, তাইওয়ান, ইউরোপ, অস্ট্রেলিয়া এবং দক্ষিণ আফ্রিকার বিভিন্ন সংস্থা ও সরকারি প্রতিষ্ঠানে কর্মরত ছিলেন তারাই মূলতঃ উইকিলিকস্ সমৃদ্ধিতে ভূমিকা রাখছেন। সংবাদপত্রের নিবন্ধ এবং দ্য নিউ ইয়র্কার ম্যাগাজিন (৭ জুন, ২০১০) জানায়, অস্ট্রেলীয় ইন্টারনেট ব্যবহারকারী হিসেবে জুলিয়ান এ্যাসেঞ্জ উইকিলিকস-এর পরিচালক।
আন্তর্জাতিক পরমাণু শক্তি সংস্থা আন্তর্জাতিক পরমাণু শক্তি সংস্থা (আইএইএ) () বিশ্বে পরমাণবিক শক্তির শান্তিপূর্ণ ব্যবহার এবং সামরিক উদ্দেশ্যে এর ব্যবহার রোধকল্পে কাজ করে থাকে। এই সংস্থাটি ১৯৫৭ সালের ২৯ জুলাই প্রতিষ্ঠিত হয়। এর সদর দপ্তর অস্ট্রিয়ার ভিয়েনায় অবস্থিত। যদিও জাতিসংঘের অধীনে স্বায়ত্ত্বশাসিত সংস্থা হিসেবে প্রতিষ্ঠিত, বর্তমানে সংস্থাটি জাতিসংঘ সাধারণ পরিষদ ও নিরাপত্তা পরিষদ - উভয় পরিষদেই এটি এর কার্যক্রম পেশ করে।
আন্তর্জাতিক মান সংস্থা আন্তর্জাতিক মান সংস্থা বা আইএসও একটি আন্তর্জাতিক সংস্থা যা বিভিন্ন দেশের মান নিয়ন্ত্রণকারী প্রতিষ্ঠানের সমন্বয়ে গঠিত। ১৯৪৭ সালের ২৩ ফেব্রুয়ারি এটি প্রতিষ্ঠিত হয়। এটির প্রধান কাজ শিল্প ও বাণিজ্যের বিভিন্ন বিষয়ের উপর মান নির্ধারণ, প্রণয়ন এবং বিভিন্ন প্রতিষ্ঠানকে মানের সনদপত্র প্রদান।
মহাত্মা গান্ধী আন্তর্জাতিক হিন্দি বিশ্ববিদ্যালয় জাতীয় নেতৃবৃন্দ ও ইংরেজি এর প্রেমীদের এটি একটি তপ্ত শ্বাসাঘাত যে বাংলা ভারতীয়দের ধারণা এবং আবেগ প্রকাশের মাধ্যমে হিসাবে, জাতিসংঘ, আন্তর্জাতিক প্ল্যাটফর্ম উপর আপনার সঠিক অবস্থান অন্ধকার. অন্যদিকে তাদের চিন্তা করতে হয় না শুধুমাত্র যে, বিদেশে, কিন্তু বিশ্ব জুড়ে ছড়িয়ে পড়ে ভারতীয় বংশোদ্ভুত ব্যক্তিদের মধ্যে ভাষাগত এক্সচেঞ্জ এর সমন্বয় জন্য ইংরেজি হিসাবে, একটি আন্তর্জাতিক সচিবালয় প্রতিষ্ঠা করা. উপরন্তু, এছাড়াও তাদের অনুমান ছিল যে, আন্তর্জাতিক ভাষা হিসেবে ইংরেজি এর পুরো সম্ভাবনার উন্নয়ন এবং প্রচার করার জন্য একটি কেন্দ্রীয় বাংলা বিশ্ববিদ্যালয় প্রতিষ্ঠিত করা.
বিশ্ব পর্যটন দিবস ২য় বিশ্বযুদ্ধের পরিসমাপ্তির পর বিভিন্ন ধরনের অর্থনৈতিক কর্মকাণ্ডের সম্প্রসারণের ফলশ্রুতিতে বিশ্বব্যাপী পর্যটন ব্যবসার প্রসার ঘটে। এ অবস্থায় পর্যটনের সাথে সংশ্লিষ্ট বিভিন্ন প্রতিষ্ঠান, ব্যক্তিবর্গ ও ভোক্তা শ্রেণীর সমন্বয়ে গড়ে ওঠে আন্তর্জাতিক ভ্রমণবিষয়ক সংস্থা বা আইইউওটিও। এ সংস্থাটি বিশ্বব্যাপী পর্যটন ব্যবস্থার উন্নয়ন ও প্রসারের মাধ্যমে বিভিন্ন দেশের অর্থনৈতিক উন্নয়ন ও রাজস্ব আয়ে বিশেষ অবদান রাখার প্রেক্ষিতে পরবর্তীকালে জাতিসংঘের একটি বিশেষায়িত প্রতিষ্ঠানরূপে যুক্ত হয়। সংস্থাটির কার্যক্রম আরো জোরদার করার লক্ষ্যে জাতিসংঘের বাৎসরিক সম্মেলনের সময় এই সংস্থার সদস্যভূক্ত দেশগুলো বিভিন্ন বিষয় নিয়ে বিশদ আলোচনা-পর্যালোচনার মাধ্যমে করণীয় ঠিক করার মাধ্যমে বিশেষ অবদান রেখে যাচ্ছিল।
১৯৭০ সালের ২৭ সেপ্টেম্বর তারিখে সংস্থাটির বার্ষিক সম্মেলনে এর নাম, লক্ষ্য, উদ্দেশ্য পুণঃমূল্যায়ণ ও নির্ধারণ করা হয় এবং তখন থেকে এটি "বিশ্ব পর্যটন সংস্থা" নামে চিহ্নিত করার বিষয়ে সদস্যদের মধ্যে ঐকমত্য প্রতিষ্ঠিত হয়, যার কার্যক্রম নতুন নামে ১৯৭৪ সাল থেকে শুরু হয়। ১৯৮০ সালের বার্ষিক সম্মেলনে, এই সংস্থার গঠনের দিবসে অর্থাৎ ২৭ সেপ্টেম্বর তারিখে বিশ্বব্যাপী পর্যটন দিবস পালনের বিষয়ে ঐকমত্য প্রতিষ্ঠিত হয়। পরবর্তীতে ১৯৯৭ সালে তুরস্কে অনুষ্ঠিত বার্ষিক সম্মেলনে এতে একটি স্বাগতিক দেশ নির্বাচনের মাধ্যমে "বিশ্ব পর্যটন দিবস" পালনের কার্যক্রমে আরো গতিশীলতা আনয়ণের পক্ষে ঐকমত্য প্রতিষ্ঠিত হয়।
আন্তর্জাতিক অলিম্পিক কমিটি জাতীয় অলিম্পিক কমিটি হিসেবে বাংলাদেশ অলিম্পিক সংস্থা বাংলাদেশের প্রতিনিধিত্ব করছে।
এর সদর দফতর ঢাকায়। বাংলাদেশ অলিম্পিক সংস্থা বা বিওএ ১৯৭৯ সালে প্রতিষ্ঠিত হয়। এশিয়া অলিম্পিক সংস্থা-সহ ১৯৮০ সালে এটি আন্তর্জাতিক অলিম্পিক কমিটির স্বীকৃতি পায়।
আন্তর্জাতিক অলিম্পিক কমিটি ২৩ জুন, ১৮৯৪ সালে অলিম্পিক গেমসকে পুণরুজ্জীবিত করার লক্ষ্যে একটি পিয়ের দ্য কুবেরত্যাঁ আন্তর্জাতিক প্রতিযোগিতার রূপরেখা প্রণয়ন করেন। ব্যারন আশাবাদী ছিলেন যে, এ প্রতিযোগিতার মাধ্যমে আন্তর্জাতিক সম্প্রদায়ের মধ্যে পারস্পরিক সৌহার্দ্য, যোগাযোগ এবং শান্তির সুমহান বাণী প্রতিষ্ঠিত হবে। এ প্রেক্ষাপটে প্রধান সংস্থা হিসেবে আইওসি বিভিন্ন দেশের স্থানীয় প্রশাসন এবং কর্তৃপক্ষের সাথে ক্রীড়ানুষ্ঠান আয়োজনের ব্যাপারে আলোচনায় অগ্রসর হয়। এছাড়াও, সংস্থাটি কপিরাইট, ট্রেডমার্কসহ অন্যান্য বিষয়াদিও অলিম্পিক গেমসের সাথে সম্পৃক্ত রাখতে সচেষ্ট হয়।
প্রকাশনা বর্তমানে শিক্ষামূলক জার্নাল এবং পাঠ্য বই প্রকাশনা একটা আন্তর্জাতিক শিল্পের অংশ। সমালোচকরা অভিযোগ করে যে, গুণমানসম্পন্ন হিসেবপত্র ও লাভজনক নীতিগুলোতে সকলকে সামিল করে প্রকাশনার আদর্শচ্যুতি ঘটছে। ব্যবসায়িক প্রকাশনার মুখোমুখি অলাভজনক প্রকাশনা-ও আছে, যেখানে প্রকাশন সংস্থা বিশেষত প্রকাশনার কাজেই লাগে। যেমন বিশ্ববিদ্যালয় ছাপাখানা, অথবা বিনামূল্যের চিকিৎসা সংস্থা পয়সা দেয় শুধু বাস্তবে বিশেষ লক্ষ্য পূরণের জন্যে। কর্পোরেট মডেলের একটা বিকল্প হল উন্মুক্ত প্রবেশ , পাঠক ও লাইব্রেরির কাছে কোনো পয়সা ছাড়াই ব্যক্তিগত প্রবন্ধ ও শিক্ষামূলক জার্নাল অনলাইনে বিতরণ হয়। অগ্রগামী উন্মুক্ত প্রবেশ জার্নালগুলো হল বায়োমেড সেন্ট্রাল এবং দ্য পাবলিক অফ সায়েন্স
আন্তর্জাতিক বিশুদ্ধ ও ফলিত পদার্থ সংস্থা আন্তর্জাতিক বিশুদ্ধ ও ফলিত পদার্থ সংস্থা ("'আই ইউ পি এ পি") এর লক্ষ্য হল সারাবিশ্বের পদার্থবিজ্ঞানে উন্নয়ন করতে সাহায্য করা,পারস্পরিক সাহায্যের মাধ্যমে পদার্থ বিজ্ঞানের উন্নয়ন করে মানব সভ্যতাকে এগিয়ে নেয়া।১৯২২ সালে এ সংস্থা গঠিত হয় এবং ১৯২৩ সালে প্যারিসে প্রথম সভা অনুষ্ঠিত হয়।
আই ইউ পি এ পি আন্তর্জাতিক ভাব বিনিময়,বিজ্ঞান প্রকাশনা;বিজ্ঞান গবেষণা এবং শিক্ষা;বৈজ্ঞানিক প্রতীক,আদর্শ ব্যবহারে আন্তর্জাতিক ঐক্যমতে পৌঁছান এবং অন্যান্য সংস্থার সাথে শৃঙ্খলা বিশৃঙ্খলা নিরসন এর মাধ্যমে সহযোগিতা বৃদ্ধি।
আফ্রিকান ইউনিয়ন আফ্রিকান ইউনিয়ন একটি আন্তর্জাতিক সংস্থা, যা ৫৫টি আফ্রিকান দেশ সমূহ নিয়ে গঠিত। আফ্রিকান ইউনিয়ন ১৯৬৩ সালের ২৫ মে প্রতিষ্ঠিত হয়। পূর্বের আফ্রিকান অর্থনৈতিক সমাজ এবং আফ্রিকান জোট সংস্থা মিলিত হয়ে আফ্রিকান ইউনিয়ন প্রতিষ্ঠিত হয়।
বিশ্ব স্বাস্থ্য সংস্থা বিশ্ব স্বাস্থ্য সংস্থা (World Health Organization) জাতিসংঘের একটি সহযোগী সংস্থা বা এজেন্সী। বিশ্ব স্বাস্থ্য সংস্থা আন্তর্জাতিক জনস্বাস্থ্য বিষয়ে সমন্বয়কের ভূমিকা পালন করে থাকে। বিশ্ব স্বাস্থ্য সংস্থা ১৯৪৮ সালের ৭ এপ্রিল প্রতিষ্ঠিত হয়। এর সদর দপ্তর সুইজারল্যান্ডের জেনেভায় অবস্থিত।
বিশ্ব আবহাওয়া সংস্থা বিশ্ব আবহাওয়া সংস্থা () :এটি ১৯১ সদস্য রাষ্ট্র ও রাজ্যেগুলোর আন্তসরকারী প্রতিষ্ঠানের একটি সভ্যপদ ।১৮৭৩ সালে,আন্তর্জাতিক আবহাওয়া সংস্থা থেকে এয় উত্‍পত্তি হয় ।বিশ্ব আবহাওয়া সংস্থা ১৯৫০ সালে প্রতিষ্ঠিত হয় ।আবহাওয়া
বিশ্ব আবহাওয়া দিবস
কিম জং ইল ১৭ ডিসেম্বর, ২০১১ শনিবার হৃদরোগে আক্রান্ত হয়ে তাঁর মৃত্যু হয়। মৃত্যুর দু'দিন পর উত্তর কোরিয়ার রাষ্ট্রীয় টেলিভিশন ও বার্তা সংস্থা কেসিএনএ সোমবার এই মৃত্যুসংবাদ প্রথম প্রচার করে। সরকারী বিবৃতিতে বলা হয়, মাত্রাতিরিক্ত শারীরিক ও মানসিক চাপের কারণেই তাঁর মৃত্যু হয়েছে। ঐদিন রাজধানী পিয়ং ইয়ংয়ের বাইরে ট্রেনে সফরকালে তাঁর হার্ট এটাক হয়। মৃত্যুকালে তাঁর বয়স হয়েছিল ৬০ বৎসর। কিম জং ইলের মৃত্যুতে ১৭ থেকে ২৯ ডিসেম্বর, ২০১১ পর্যন্ত ১৩ দিনের রাষ্ট্রীয় শোক ঘোষণা করা হয়েছে। ২৮ ডিসেম্বর, ২০১১ তারিখে রাজধানী পিয়ংইয়ংয়ে শেষকৃত্য অনুষ্ঠিত হবে। তাঁর তৃতীয় পুত্র কিম জং উনকে উত্তরসূরি হিসেবে ঘোষণা করা হয়েছে। মৃত্যুর আগে দীর্ঘদিন যাবৎ তাঁর শারীরিক অসুস্থতা নিয়ে গুঞ্জন ছিল। তাঁর মৃত্যু হয়েছে এরকম গুজব বিভিন্ন সময়ে ছড়িয়েছে। তিনি ডায়াবেটিসে ভুগছিলেন। এছাড়া কয়েকবার তিনি পক্ষাঘাতেও আক্রান্ত হয়েছেন বলে শোনা গেছে। সর্বশেষ উইকিলিকসে প্রকাশিত মার্কিন গোপন নথি অনুযায়ী তিনি ইপিলিপ্সিতে ভুগছিলেন।
বাংলাদেশ অলিম্পিক সংস্থা বাংলাদেশ অলিম্পিক সংস্থা বাংলাদেশের জাতীয় অলিম্পিক কমিটি হিসেবে আন্তর্জাতিক অলিম্পিক কমিটিতে প্রতিনিধিত্ব করছে। এর আইওসি কোড হচ্ছে BAN। এছাড়াও, ক্রীড়া সংস্থা হিসেবে এটি কমনওয়েলথ গেমসে অংশগ্রহণের যাবতীয় কার্যাবলী সম্পাদন করছে। সংস্থার সদর দফতর ঢাকায় অবস্থিত। বাংলাদেশ অলিম্পিক সংস্থা বা বিওএ ১৯৭৯ সালে প্রতিষ্ঠিত হয়। বাংলাদেশ ৪৫ সদস্যবিশিষ্ট এশিয়া অলিম্পিক কাউন্সিলের অন্যতম সদস্য। ১৯৮০ সালে এটি আন্তর্জাতিক অলিম্পিক কমিটির স্বীকৃতি পায়।
অর্থনৈতিক সহযোগিতা ও উন্নয়ন সংস্থা অর্থনৈতিক সহযোগিতা ও উন্নয়ন সংস্থা (; ) অর্থনৈতিক অগ্রগতি এবং বিশ্ব বাণিজ্য উদ্দীপিত করবার জন্য ১৯৬১ সালে প্রতিষ্ঠিত ৩৪ টি দেশের একটি আন্তর্জাতিক অর্থনৈতিক সংস্থা।
চীন–সাইপ্রাস সম্পর্ক সাইপ্রাসের চেম্বার অব কমার্স অ্যান্ড ইন্ডাস্ট্রির পৃষ্ঠপোষকতায় "সাইপ্রাস-চীন ব্যবসা সংস্থা" নামক একটি সংস্থা প্রতিষ্ঠিত হয়েছে। এ সংস্থাটির উদ্দেশ্য হল দুই দেশের মধ্যকার অর্থনৈতিক, সেবামূলক এবং বাণিজ্যিক সম্পর্ক প্রচার, প্রসার ও উৎসাহিত করা। সংস্থাটি দুই দেশের মধ্যে সম্পর্ক মসৃণ রাখা এবং বাণিজ্যের অবাধ প্রবাহ বজায় রাখার জন্য নিয়মিত বৈঠক করে এবং আলোচনা করে।
আন্তর্জাতিক অ্যাথলেটিকস ফেডারেশন ইন্টারন্যাশনাল অ্যাসোসিয়েশন অব অ্যাথলেটিকস ফেডারশেনস (আইএএএফ) () বা আন্তর্জাতিক অ্যাথলেটিকস ফেডারেশন আন্তর্জাতিক অ্যাথলেটিকস ক্রীড়াঙ্গণের সর্বোচ্চ ক্রীড়া পরিচালনাকারী সংস্থা। এ সংস্থাটি দৌঁড়, লাফ ও নিক্ষেপজাতীয় ক্রীড়া বৈশ্বিকভাবে পরিচালনা করে থাকে। ১৭ জুলাই, ১৯১২ তারিখে সুইডেনের স্টকহোমে ১৭টি দেশের জাতীয় অ্যাথলেটিকস ফেডারেশনের সম্মতিক্রমে আন্তর্জাতিক শৌখিন অ্যাথলেটিকস ফেডারেশন নামে সংস্থাটি প্রতিষ্ঠিত করেছিল। পরবর্তীতে অক্টোবর, ১৯৯৩ সালে মোনাকোয় এর সদর দফতর স্থানান্তর করা হয়। বর্তমানে আইএএএফের সভাপতির দায়িত্ব পালন করছেন যুক্তরাজ্যের সেবাস্টিয়ান কো। চীনের বেইজিংয়ে অণুষ্ঠিত ২০১৫ সালের বিশ্ব অ্যাথলেটিকস চ্যাম্পিয়নশিপ প্রতিযোগিতা শুরুর পূর্বে আইএএএফ কংগ্রেসের মাধ্যমে নির্বাচিত সদস্যরূপে সাবেক সভাপতি সেনেগালের লেমাইন ডায়াতের স্থলাভিষিক্ত হন।
মিস ইউনিভার্স মিস ইউনিভার্স () বার্ষিকভিত্তিতে আয়োজিত আন্তর্জাতিক সৌন্দর্য্য প্রতিযোগিতাবিশেষ। এ প্রতিযোগিতাটি মিস ইউনিভার্স সংস্থা কর্তৃক পরিচালিত হয়ে থাকে। ক্যালিফোর্নিয়ায় প্রতিষ্ঠিত পোষাক প্রস্তুতকারী প্রতিষ্ঠান প্যাসিফিক মিলসের উদ্যোগে ১৯৫২ সালে প্রতিষ্ঠিত এ প্রতিযোগিতাটি অদ্যাবধি নিয়মিতভাবে অনুষ্ঠিত হয়ে আসছে। প্রথমে গোল্ডেন লেডি'র অঙ্গ সংগঠন কেসার-রথ এবং পরবর্তীতে গাল্ফ এন্ড ওয়েস্টার্ন ইন্ডাস্ট্রিজ কর্তপক্ষের মাধ্যমে প্রতিযোগিতাটি পরিচালিত হয়েছিল। ১৯৯৬ সাল থেকে মার্কিন যুক্তরাষ্ট্রের রিয়াল-এস্টেট ব্যবসায়ী, টেলিভিশন ব্যক্তিত্ব এবং লেখক ডোনাল্ড ট্রাম্প এর দায়িত্বভার গ্রহণ করেন।
চাকরি আন্তর্জাতিক শ্রমিক সংস্থা প্রতিষ্ঠিত হয়েছিল জনগণের চাকরি ব্যাপার উন্নায়ন করতে। ১৯৪৬ সালে এটা জাতিসংঘের সংস্থা হয়।
উইকিলিকস নাগরিক অধিকারহীনতার বিষয়ে জুলিয়ান এ্যাসেঞ্জ ও ড্যানিয়েল ডমসিট-বার্গের সাথে মতদ্বৈতার কারণে ড্যানিয়েলকে বহিষ্কার করা হয় এবং ২৮ সেপ্টেম্বর তিনি ঘোষণা করেন যে, প্রতিষ্ঠান থেকে ড্যানিয়েল চলে যাবেন। অক্টোবর, ২০১০ তারিখে প্রতিবেদনে প্রকাশিত হয় যে, উইকিলিকসে অর্থসংস্থানে নিয়োজিত মানিবুকারস প্রতিষ্ঠানটির সাথে সম্পর্ক ত্যাগ করে চলে যাবে। মানিবুকারস বলছে যে, মানি লণ্ডারিং অথবা সরকারী প্রতিষ্ঠান ও অন্যান্য সংস্থা কর্তৃক তদন্ত কার্যক্রম পরিচালনার ফলে সাইট থেকে চলে যাবার সিদ্ধান্ত নেয়া হয়েছে।
উইকিলিকস্ নিজেকে ব্যাখ্যা করেছে যে, একটি অনিয়ন্ত্রিত পদ্ধতি যা গণদলিল ফাঁসে কোন সমস্যা হবে না। উইকিলিকস্ সুইডেনভিত্তিক পিআরকিউ কোম্পানী কর্তৃক হোস্ট পায় ‍যা উচ্চমাত্রায় নিরাপদ, হোস্টিং সেবায় কোনরূপ প্রশ্নের সম্মুখীন হবে না। পিআরকিউ বলেছে, তাদের কাছে উইকিলিকসের কোন তথ্য নেই এবং নিজেদের লগ যদি তারা দেয় তাহলেই রক্ষণাবেক্ষণে ব্যবহৃত হয়। সার্ভারটি বিশ্বব্যাপী বিস্তৃত সুইডেনের কেন্দ্রীয় সার্ভার থেকে পরিচালিত হয়। জুলিয়ান এ্যাসেঞ্জ বলেছেন, যে সকল দেশসমূহ বৈধ নিরাপত্তা ও সাইট পরিচালনায় হস্তক্ষেপ করবে না সে দেশে বিশেষ করে সুইডেনে (এবং অন্যান্য দেশে)। তিনি সুইডিশ সংবিধানের দিক নিয়েও কথা বলেন যারা পূর্ণাঙ্গ ও বৈধ নিরাপত্তাদানে প্রশাসনিক সহায়তা করে। সুইডেনের আইন অণুযায়ী যে কোন প্রশাসনিক কর্তৃপক্ষই সংবাদপত্রে প্রকাশিত তথ্যের উতস সম্বন্ধে তদন্ত করতে পারেন না। এছাড়াও, উইকিলিকস্ তাদের নিজস্ব সার্ভার রক্ষণাবেক্ষণ করছে অজানা জায়গায়, তথ্যের কোন ছক রাখে না এবং সামরিক বাহিনীর এনক্রিপসন পদ্ধতি ব্যবহার করছে যা তথ্যের উতসসহ অন্যান্য বিশ্বাসযোগ্য তথ্য সুরক্ষা করে। এ ধরনের ব্যবস্থাপনাই বুলেটপ্রুফ হোস্টিং নামে পরিচিত যা উইকিলিকসের রয়েছে। 
১৭ আগস্ট, ২০১০ তারিখে উইকিলিকস্ প্রকাশ করে যে, সুইডেনের পাইরেট পার্টি তাদের নতুন সার্ভারে হোস্টিং ও পরিচালনায় আসছে। এই দলটি উইকিলিকসকে কোনরূপ চার্জ ছাড়াই সার্ভার ও ব্যাণ্ডউইদ দান করবে। দলটির কারিগরেরা সার্ভারটি রক্ষণাবেক্ষণ ও কাজ করবে। কিছু সার্ভার সাবেক ন্যাটোর নিউক্লিয়ার বাংকার সাইবারবাংকার থেকে রূপান্তরিত হয়ে হোস্টিং হয়।
জাতীয় অলিম্পিক কমিটি জাতীয় অলিম্পিক কমিটির সকল সদস্যই জাতীয় অলিম্পিক কমিটি সংগঠনের সদস্য। এ সংঘকে আবার পাঁচটি মহাদেশীয় সংগঠন পর্যায়ে বিভাজন ঘটানো হয়েছেঃ-
বাংলাদেশের জাতীয় অলিম্পিক কমিটি হিসেবে বাংলাদেশ অলিম্পিক সংস্থা আন্তর্জাতিক অলিম্পিক কমিটির প্রতিনিধিত্ব করছে। সংস্থার সদর দফতর ঢাকায় অবস্থিত। বাংলাদেশ অলিম্পিক সংস্থা বা বিওএ ১৯৭৯ সালে প্রতিষ্ঠিত হয়। এশিয়া অলিম্পিক সংস্থা-সহ ১৯৮০ সালে এটি আন্তর্জাতিক অলিম্পিক কমিটির স্বীকৃতি পায়।
গগনচুম্বী অট্টালিকা সুউচ্চ ভবন এবং নগর আবাসন সংস্থা (সিটিবিইউএইচ) নামীয় অ-লাভজনক আন্তর্জাতিক সংগঠন ১৯৬৯ সালে প্রতিষ্ঠিত হয়। সংগঠনটি বিশ্বের সর্বোচ্চ গগনচুম্বী অট্টালিকার নাম ঘোষণা করে এবং কোন কোন ভবনগুলো নির্দিষ্ট মানদণ্ডের মাধ্যমে এ মর্যাদা পাবে তার সিদ্ধান্ত দেয়। এটি বিশ্বের নির্মাণ কাজ সম্পন্নকারী শীর্ষ ১০০ সর্বোচ্চ গগনচুম্বী অট্টালিকার নাম নির্দিষ্ট করে থাকে।
অ্যাকশন এইড অ্যাকশন এইড যুক্তরাজ্যভিত্তিক একটি আন্তর্জাতিক অলাভজনক উন্নয়নমূলক সংস্থা। ১৯৭২ সালে এর প্রতিষ্ঠালগ্ন থেকেই সংস্থাটি আফ্রিকা, এশিয়া, ইউরোপ, অস্ট্রেলিয়া, লাতিন আমেরিকা, ক্যারিবীয় দ্বীপপুঞ্জ ও মধ্যপ্রাচ্যের ৩০টিরও বেশি দেশে দারিদ্র্যবিমোচন, শিশুকল্যাণ, পরিবারকল্যাণ ও সমাজগোষ্ঠীকে লক্ষ্য করা কার্যক্রম পরিচালনা করে আসছে। এছাড়া বঞ্চনা-অবহেলা থেকে মুক্তি, দক্ষ জনগোষ্ঠী সৃষ্টি এবং আত্মপ্রত্যয়ী ও দায়িত্বশীল জনগোষ্ঠী গঠন করাও এর অন্যান্য উদ্দেশ্য। তবে বিভিন্ন সময়ে তৃতীয় বিশ্বে বিভিন্ন বিতর্কিত কর্মসূচি নেওয়ার জন্য অ্যাকশন এইড বেশ সমালোচিত হয়েছে।
আন্তর্জাতিক বাস্কেটবল সংস্থা ফিবা বা আন্তর্জাতিক বাস্কেটবল সংস্থা () বিভিন্ন দেশের জাতীয় বাস্কেটবল সংস্থার একটি সংগঠন যা আন্তর্জাতিক পর্যায়ে বাস্কেটবল প্রতিযোগিতার নিয়ন্ত্রক সংস্থা হিসেবে পরিচিত। সংস্থাটি ১৯৩২ সালে প্রতিষ্ঠিত হয়। প্রতিষ্ঠাকালীন সময়ে আর্জেন্টিনা, চেকোস্লোভাকিয়া, গ্রীস, ইতালি, লাতভিয়া, পর্তুগাল, রোমানিয়া এবং সুইজারল্যান্ড - এই আটটি দেশ সদস্য ছিল। ঐ সময় সংস্থায় কেবলমাত্র সৌখিন খেলোয়াড়দেরকে অন্তর্ভুক্ত করা হতো। এর সমার্থক শব্দগুচ্ছ ফরাসী ভাষা "ফেদারেশিও ইন্টারনেশিওনালে ডি বাস্কেটবল এমেচার" থেকে উদ্ভূত হয়ে পরবর্তীকালে ফিআইবিএ বা ফিবা নামে পরিচিতি লাভ করে। ১৯৮৯ সালে এমেচার শব্দটি বাদ দেয়া হয়। কিন্তু বাস্কেটবলের বিএ শব্দটিকে অক্ষুণ্ন রাখা হয়। বর্তমানে ২১৩টি দেশের জাতীয় বাস্কেটবল সংস্থা এর সদস্য। দাপ্তরিক ভাষা হিসেবে রয়েছে - ইংরেজি, ফরাসী, জার্মান, রুশ এবং স্প্যানিশ ভাষা।
হাতিকভাহ্‌ 'কবিদের শহর' হিসেবে খ্যাত তৎকালীন অস্ট্রীয় সাম্রাজ্যাধীন জোলোখিভ (বর্তমান ইউক্রেনে) শহরের কবি নাফতালি হার্জ ইমবার ১৮৭৮ সালে এই কবিতাটি রচনা করেন। কিন্তু ১৮৮২ সালে কবি নাফতালি ইমবার ইউরোপ ছেড়ে অভিবাসী হয়ে অটোম্যান শাসিত ফিলিস্তিনে বাস করতে শুরু করেন এবং রিশোন লিৎজিয়োন, রিহোভোৎ, গেদেরা এবং ইয়েশুদ হামা'আলার মতো গোড়ার দিকে প্রতিষ্ঠিত হওয়া ইহুদি উপনিবেশগুলোর শহরের কর্ণধারদের কাছে তিনি তাঁর এই কবিতা প্রচার করতে থাকেন।
সাউথ এশিয়ান স্কুল এন্ড কলেজ সাউথ এশিয়ান কলেজ চট্টগ্রামের চট্টেশ্বরী রাস্তায় অবস্থিত একটি কলেজ। এটি 'রিয়াদ' নামক অলাভজনক প্রতিষ্ঠানের মাধ্যমে ২০১১ সালে প্রতিষ্ঠিত হয়। ছেলে এবং মেয়ে উভয়ই এই কলেজে পড়তে পারে। কলেজটিতে ব্যবসায় শিক্ষা, মানবিক ও বিজ্ঞান বিভাগে পড়ানো হয়।
দাতব্য সংস্থা আইরিশ ননপ্রফিটস নলেজ এক্সচেঞ্জ (আইএনকেএক্স) আইরিশ অলাভজনক সংস্থার উপাত্তভাণ্ডার তৈরি করে যাতে সেটি আইরিশ জনসাধারণের সুবিধার লক্ষ্যে করা অলাভজনক সংস্থাগুলোর নিয়ন্ত্রক এবং স্বেচ্ছায় প্রকাশ তথ্যের ভাণ্ডার হিসাবে কাজ করে। সংস্থাটি তাদের সেবা প্রদান অব্যাহত রাখার জন্য বর্তমানে সরকারি অর্থায়ন খুঁজছে।
পশ্চিমবঙ্গ বাংলা আকাদেমি পশ্চিমবঙ্গ বাংলা আকাদেমি, যেটি বাংলা আকাদেমি নামে জনপ্রিয়, পশ্চিমবঙ্গে প্রতিষ্ঠিত বাংলা ভাষার সরকারি নিয়ন্ত্রক সংস্থা। বাংলা ভাষা ও সাহিত্যের বিকাশ ও ঐতিহ্যরক্ষার লক্ষ্যে ফ্রান্সের আকাদেমি ফ্রঁসেজ-এর আদলে পশ্চিমবঙ্গ সরকারের তথ্য ও সংস্কৃতি বিভাগের একটি অঙ্গ হিসাবে এটি প্রতিষ্ঠিত হয়। ১৯৯৪ খ্রিস্টাব্দে এটি একটি স্বশাসিত সংস্থার মর্যাদা পায়। যদিও বাংলা আকাদেমি কর্তৃক প্রচলিত ভাষাসংক্রান্ত সংস্কারগুলি আইনগতভাবে বাধ্যতামূলক নয়, তবু পশ্চিমবঙ্গ সরকার এই সংস্কারগুলির প্রচারে সচেষ্ট থাকেন। ত্রিপুরা সরকারও সম্প্রতি এই সংস্কারগুলি বিদ্যালয়স্তরে চালু করেছেন। অক্সফোর্ড ইউনিভার্সিটি প্রেস বা রামকৃষ্ণ মিশনের মতো বেশ কয়েকটি গুরুত্বপূর্ণ সংস্থা পশ্চিমবঙ্গে বাংলা প্রকাশনার ক্ষেত্রে বাংলা আকাদেমির নিয়মাবলি মেনে চলেন।
সংগীত নাটক একাডেমি সংগীত নাটক একাডেমি বা রাষ্ট্রীয় সংগীত, নৃত্য ও নাটক একাডেমি ভারত সরকারের দ্বারা প্রতিষ্ঠিত ভারতীয় সংগীত, নাটক ও নৃত্যের বিকাশ ও প্রচারের উদ্দেশ্যে স্থাপন করা একটি সরকারী সংস্থা। এর মুখ্য কার্যালয় দিল্লীর ফিরোজশাহ রাস্তার রবীন্দ্র ভবনে অবস্থিত।
১৯৫২ সালের ৩১ মে তারিখে ভারতের শিক্ষা মন্ত্রণালয়ের সহযোগিতায় সংগীত নাটক একাডেমি প্রতিষ্ঠা করা হয়। এর প্রথম নির্দেশক ছিলেন ডঃ পি. ভি. রাজমান্নার। ১৯৫৩ সালের ২৮ জানুয়ারী তারিখে ভারতের রাষ্ট্রপতি ডঃ রাজেন্দ্র প্রসাদ সংসদ ভবনে আয়োজিত এক বিশেষ কার্যসূচীর মাধ্যমে আনুষ্ঠানিক ভাবে এর উদ্বোধন করেন। একাডেমিটি সংগীত নাটক একাডেমি ফেলোশিপ ও পুরস্কার প্রদান করে।
উইকিলিকস জুন, ২০১০ এর পর জন এস. এণ্ড জেমস এল. নাইট ফাউণ্ডেশন থেকে অর্ধ-মিলিয়ন ডলারের আর্থিক সহায়তার প্রস্তাব পায়, কিন্তু তারা তা দেয়নি। উইকিলিকস জানায়, নাইটের আহ্বান সত্ত্বেও উইকিলিকসের মতো উদীয়মান প্রকল্পে বোর্ড কোন অণুদান দেয়নি। উইকিলিকসের মতে নাইট ফাউণ্ডেশন উক্ত অর্থের বিনিময়ে ১২টি শর্ত দিয়েছিল যা ভবিষ্যতের সংবাদ হিসেবে প্রকৃতই দৃষ্টান্ত হয়ে থাকবে, কিন্তু তাদেরকে নয়। এ প্রসঙ্গে নাইট ফাউণ্ডেশনের একজন মুখপাত্র উইকিলিকসের বক্তব্য প্রত্যাখ্যান করে জানান, বোর্ডে উইকিলিকসকে কোন মনোনয়ন দেয়া হয়নি। অধিকন্তু, তিনি তা নাকচ করে দিয়ে বলেন - ‌উইকিলিকসের সংবাদদাতা ও সামাজিক যোগাযোগ সাইটে কর্মরত থাকয় জেনিফার ৮. লি কে তারা বোর্ডের সদস্যপদ থেকে বের করে দেন।
উইকিলিকস উইকিলিকস কর্তৃপক্ষ জানায়, তাদের প্রধান উদ্দেশ্য হচ্ছে - এশিয়া, সাবেক সোভিয়েট ব্লক, সাব-সাহারান আফ্রিকা এবং মধ্যপ্রাচ্যের আধিপত্যবাদের বিরোধিতা করে সবাইকে জানিয়ে দেয়া। তবে তারা ঐ সকল দেশের জনগণের কাছ থেকে সরকার ও সংশ্লিষ্ট সংস্থাগুলোর অনৈতিক কায্যকলাপের বিরুদ্ধে সহযোগিতা চান।
জানুয়ারী ২০০৭ সালে ওয়েবসাইটটি জানায় তাদের হাতে ১.২ মিলিয়নেরও বেশি ফাঁসকৃত দলিল রয়েছে যা প্রকাশের প্রস্তুতি চলছে। দ্য নিউ ইয়র্কার পত্রিকা তাদের একটি প্রতিবেদনে লিখেঃ “উইকিলিকসে কর্মরত একজন সেবক টর নেটওয়ার্ক ব্যবহার করে এবং মিলিয়নেরও বেশি গোপনীয় দলিল এর মাধ্যমে সরবরাহ করে। ঐ সেবক লক্ষ্য করেছেন যে চীনের হ্যাকাররা নেটওয়ার্কটি ব্যবহার করে অন্যান্য সরকারের তথ্য জমায়েত করে এবং রেকর্ড ধারণ করতে শুরু করে। উইকিলিকসে ঐ ধারণকৃত তথ্যের খুবই ক্ষুদ্র অংশ প্রেরণ করেন। এ্যাসেঞ্জ তাই বলেছেন, আমরা তেরটি দেশের এক মিলিয়নেরও বেশি তথ্য পেয়েছি।”
অ্যাসেঞ্জ পরামর্শমূলক জবাব পান যে, চীনের হ্যাকাররা উইকিলিকসের শুরুর দিনগুলোতে পদক্ষেপটি অসত্য। ২০০৬ সালের তদন্তে চীনাদের একজন আমাদের প্রস্তাবে সম্মতি দেয়। অজ্ঞাত স্থান থেকে আসা দলিলগুলো উইকিলিকসে কখনো প্রকাশিত হয়নি। চীনাদের লক্ষ্যস্থল ছিল বেসরকারী প্রতিষ্ঠানগুলো, যেমন: তিব্বতের সংগঠনসমূহ যারা আমাদের দ্বারা পূর্বজ্ঞাত হয়েছিল। এই গ্রুপটি ধারাবাহিকভাবে অনেকগুলো গুরুত্বপূর্ণ দলিল প্রকাশ করে যা সংবাদপত্রের প্রধান পৃষ্ঠায় স্থান পাবার উপযোগী। আফগান যুদ্ধে অস্ত্রের ব্যয়ভার থেকে শুরু করে কেনিয়ার দূর্নীতি সম্পর্কীয় তথ্যাদিও এর অন্তর্ভুক্ত ছিল। 
সংগঠনটি তাদের লক্ষ্য হিসেবে বিবৃতি দেয় যে, ই-মেইলের মতো স্পর্শকাতর কিংবা শ্রেণীবদ্ধ দলিল প্রকাশের ফলে কোন সাংবাদিক কারাগারে যেতে পারেন না। চীনা কর্মকর্তা থেকে প্রাপ্ত ইমেইল প্রতিবেদন আকারে প্রকাশের ফলেই ২০০৫ সালে শি তাও নামীয় চীনা সাংবাদিককে ১০ বছরের কারাদণ্ড দেয়া হয়।
আন্তর্জাতিক ভারোত্তোলন সংস্থা আইডব্লিউএফ ১৯০৫ সালে প্রতিষ্ঠিত হয় এবং এর বর্তমান সদস্য সংখ্যা ১৮৭ টি দেশের জাতীয় ভারোত্তোলন সংস্থা। আইডব্লিউএফ এর বর্তমান সভাপতি হাঙ্গেরির তামাস আজান।
ইউনিকোড ইউনিকোড একটি আন্তর্জাতিক বর্ণ সংকেতায়ন ব্যবস্থা। ইউনিকোড কনসোর্টিয়াম সংস্থা এর রক্ষণাবেক্ষণের দায়িত্ব পালন করে। যেকোন প্রতিষ্ঠান বা ব্যক্তি ফি দিয়ে সংস্থাটির সদস্য হতে পারে। বর্তমানে ইউনিকোডে ১০,০০০ এর বেশি বর্ণ তালিকাভুক্ত রয়েছে। বিশ্বের প্রায় সব প্রধান কম্পিউটার সফ্টওয়্যার ও হার্ডওয়্যার প্রতিষ্ঠানসমূহ সংস্থাটির বর্তমান সদস্য, যেমন , , , , , এবং আরও অনেক প্রতিষ্ঠান যারা টেক্সট্-প্রসেসিং স্ট্যান্ডার্ড সম্পর্কে আগ্রহী। ইউনিকোড কনসোটিয়াম একটি অলাভজনক সংগঠন যেটি ইউনিকোডের উন্নয়নে কাজ করে যাচ্ছে এই সংগঠনের মূল লক্ষ হচ্ছে সকল ভাষাকে একটি নির্দিষ্ট মানদন্ডে নিয়ে আসা।
ওয়ার্ল্ড ইকোনমিক ফোরাম ওয়ার্ল্ড ইকোনমিক ফোরাম () (WEF) হচ্ছে জেনেভা ভিত্তিক অলাভজনক সংস্থা। বিশেষ করে প্রতি বছর সুইজারল্যান্ডের ডাভোসে এর সভা অনুষ্ঠানের জন্য সংগঠনটি পরিচিত। সংগঠনটির সভায় চলতি বিশ্বের স্বাস্থ্য ও পরিবেশ সম্পর্কিত সবচেয়ে গুরুত্বপূর্ণ বিষয় নিয়ে আলোচনার জন্য বিশ্বের সর্বোচ্চ ব্যবসায়িক ব্যক্তিত্ব, আন্তর্জাতিক রাজনৈতিক নেতা, খ্যাতনামা বুদ্ধিজীবি, ও সাংবাদিকদের আমন্ত্রণ জানানো হয়। এছাড়াও এই সংস্থা চীনে প্রতি বছর "অ্যানুয়াল মিটিং অফ দ্য নিউ চ্যাম্পিয়নস" এবং বছর জুড়ে ধারাবাহিক কয়েকটি অঞ্চলভিত্তিক সভার আয়োজন করে। ২০০৮ সালে অঞ্চলভিত্তিক এই সভাগুলো অনুষ্ঠিত হয়, ইউরোপ, মধ্য এশিয়া, পূর্ব এশিয়া, রাশিয়া সিইও রাউন্ডটেবিল, আফ্রিকা, মধ্য প্রাচ্য, এবং ল্যাটিন আমিরাকে ওয়ার্ল্ড ইকোনমিক ফোরামে। ঐ বছরে সংস্থাটি দুবাইয়ে "সামিট অন গ্লোবাল এজেন্ডা" নামে একটি আলাদা সভারও আয়োজন করে।
ঢাকা আহ্‌ছানিয়া মিশন ঢাকা আহসানিয়া মিশন বাংলাদেশের একটি অলাভজনক সমাজসেবামূলক স্বেচ্ছাসেবী সংগঠন, যেটি ১৯৫৮ সালে প্রতিষ্ঠিত হয়। এই প্রতিষ্ঠানটি মূলতঃ গরীব বিশেষ করে সুবিধাবঞ্চিত মানুষের দক্ষতা বৃদ্ধির মাধ্যমে দারিদ্র দূরীকরণ এবং আর্থ-সামাজিক উন্নয়নে কাজ করে। বিশিষ্ট শিক্ষাবিদ, সংস্কারক ও সমাজহিতৈষী খান বাহাদুর আহ‌্ছানউল্লা এটি প্রতিষ্ঠা করেন।
বিশ্ব বাণিজ্য সংস্থা বিশ্ব বাণিজ্য সংস্থা (ইংরেজি World Trade Organization "ওয়ার্ল্ড ট্রেড অর্গানাইজেশন") একটি আন্তর্জাতিক সংস্থা, যা বিশ্বের বাণিজ্য সংক্রান্ত নীতি প্রবর্তন এবং সদস্য রাষ্ট্র বা পক্ষ সমূহের মধ্যকার মতপার্থক্য দূর করতে সাহায্য করে থাকে। বিশ্ব বাণিজ্য সংস্থার সদর দপ্তর সুইজারল্যান্ডের জেনেভা শহরে অবস্থিত। বিশ্ব বাণিজ্য সংস্থা ১৯৯৫ সালে প্রতিষ্ঠিত হয়। yes
ইন্ডিপেন্ডেন্ট স্পিরিট পুরস্কার বিজয়ীদেরকে একটি অ্যাক্রিলিক কাচের তৈরি পিরামিড দেওয়ার মাধ্যমে পুরস্কৃত করা হতো, কিন্তু ২০০৬ সাল থেকে চূড়োয় বসে পাখা মেলে থাকা একটি পাখিকে ট্রফি হিসেবে প্রদান করা হচ্ছে। ১৯৮৬ সালে এই পুরস্কারটি পুনঃনামকরণ করা হয় "ইন্ডিপেন্ডেন্ট স্পিরিট পুরস্কার"। ফিল্ম ইন্ডিপেন্ডেন্ট নামক একটি অলাভজনক সংগঠনটি এই পুরস্কার প্রদান করে। সাধারণত ক্যালিফোর্নিয়ার সান্তা মনিকার সমুদ্র বালুতটে এই পুরস্কার প্রদান করা হয়। প্রথম দিকে এটি একাডেমি পুরস্কার প্রদানের আগের দিন প্রদান করা হতো, কিন্তু ১৯৯৯ সাল থেকে এটি একাডেমি পুরস্কার প্রদানের দিনটির আগের শনিবারে প্রদান করা হচ্ছে। পুরস্কার প্রদান অনুষ্ঠানটি ইন্ডিপেন্ডেন্ট ফিল্ম প্রতিষ্ঠানটির নিজস্ব টিভি চ্যানেল ইন্ডিপেন্ডেন্ট ফিল্ম চ্যানেল-এর মাধ্যমে সরাসরি প্রচার করা হয়।
মহাত্মা গান্ধী আন্তর্জাতিক হিন্দি বিশ্ববিদ্যালয় শান্তি, অ-সহিংসতা, সত্যাগ্রহ, খাদী দ্বারা, চরখা, স্বরাজ, এবং জনস্বার্থ জন্য শক্তি বার্তা মহাত্মা গান্ধী হিন্দি এর সমান বড় প্রতিক্রিয়া ছিল। তারা বিশ্বাস করে যে, স্বাধীনতা যুদ্ধের ইংরেজি এর ব্যবহার করে, একটি নিষ্পত্তিমূলক অস্ত্র হিসাবে হতে পারে। তিনি দক্ষিণ ভারত হিন্দি প্রচার সভা এবং যেমন প্রসারণ কমিটির ভার্ধা প্রতিষ্ঠিত হয়। এই উভয় প্রতিষ্ঠান অহিন্দী-ভাষী এলাকায় হিন্দী ভাষা প্রচারের গুরুত্বপূর্ণ ভূমিকা রাখে। এটিই একটি রাষ্ট্রভাষা প্রচার সমিতি। যার নিজ প্রচেষ্টায় ১৯৭৫ সালে নাগপুরে প্রথম বিশ্ব হিন্দি সম্মেলনে অনুমোদিত একটি গুরুত্বপূর্ণ প্রস্তাব মেনে ১৯৯৭ সালে ভারতের পার্লামেন্টে পাস, একটি বিশেষ আইনের অধীনে ভার্ধা আন্তর্জাতিক বিশ্ববিদ্যালয় সেটিং একই সঙ্গে বর্তমান একটি অপূর্ণ শ্বাসাঘাত এছাড়াও সম্পূর্ণ। শর্টকাট সঞ্চিত অভিলাষা ছিল - 'আপনার শিল্প, আমি একটি বিশুদ্ধ বাংলা বিশ্ববিদ্যালয় প্রতিষ্ঠা করতে।' গান্ধী জি দ্বারা হিন্দি এর প্রচারের জন্য প্রতিশ্রুতিবদ্ধ কর্ম দেওয়া, একই নামে ভারতের উপর হৃদয় মধ্যে অবস্থিত, ভার্ধা পাঁচ টীলাতে এ এই আন্তর্জাতিক বিশ্ববিদ্যালয়।
এয়ার ইন্ডিয়া এয়ার ইন্ডিয়া হল ভারতএর একটি রাষ্ট্রায়ত্ত্ব বিমান পরিবহণ সংস্থা। এটি ১৯৩২ সালে প্রতিষ্ঠিত হয়। এটি একটি সরকারি মালিকানাধীন উদ্যোগ "এয়ার ইন্ডিয়া লিমিটেডের" মালিকানাধীন এবং এটি ৯৪ টি অভ্যন্তরীণ ও আন্তর্জাতিক গন্তব্যস্থলে এয়ারবাস এবং বোয়িং বিমানের দ্বারা উড়ান সরবরাহকারী করে। ভারত জুড়ে বিভিন্ন মননিবেশ শহরগুলির পাশাপাশি, নতুন দিল্লির ইন্দিরা গান্ধী আন্তর্জাতিক বিমানবন্দরে সংস্থাটির সদরদপ্তর অবস্থিত। এয়ার ইন্ডিয়া ১৮.৬% বাজার শেয়ারের সাথে ভারত থেকে ভারতের বাইরে উড়ান পরিচালনার সবচেয়ে বড় আন্তর্জাতিক উড়ান সংস্থা। এয়ার ইন্ডিয়া চারটি মহাদেশে ৬০ টিরও বেশি আন্তর্জাতিক গন্তব্যস্থলে উড়ান সরবরাহ করে। উপরন্তু, ২০১৭ সালের জুলাই মাসে ১৩.৫% বাজারের শেয়ারের সাথে যাত্রী (ইন্ডিগো এবং জেট এয়ারওয়েজের পরে যাত্রী) ভারতের তৃতীয় বৃহত্তম গার্হস্থ্য বিমানসংস্থা। ১১ জুলাই ২০১৪ সালে স্টার অ্যালায়েন্সের ২৭ তম সদস্য হল এই বিমান সংস্থা। এটি দেশের পতাকা বহনকারি বিমান সংস্থা। এয়ার ইন্ডিয়ার হাব রয়েছে দিল্লি, মুম্বাই, কলকাতায়।
পশ্চিমবঙ্গ রাজ্য বিদ্যুৎ বণ্টন সংস্থা পশ্চিমবঙ্গ বিদ্যুৎ বণ্টন সংস্থা হল ভারতের পশ্চিমবঙ্গ রাজ্যের রাজ্য বিদ্যুৎ পর্ষদের অধীনস্থ একটি বিদ্যুৎ বণ্টন সংস্থা। ২০০৭ সালে এই সংস্থা প্রতিষ্ঠিত হয়। রাজ্যের ৯৬ % বিদ্যুৎ এই সংস্থার মাধ্যমে সরবরাহ করা হয়। এক কোটিরও বেশি গ্রাহক এই সংস্থার পরিষেবা পেয়ে থাকেন। ২০১০-১১ অর্থবর্ষে এই সংস্থা লাভ করেছিল।
আল ফয়সাল বিশ্ববিদ্যালয় ২০০৪ সালে কিং ফয়সাল ফাউন্ডেশন একটি অলাভজনক বিশ্ববিদ্যালয় হিসেবে প্রতিষ্ঠিত করে আল ফয়সাল বিশ্ববিদ্যালয় এবং ২০০৪ সালে তার প্রথম ৮০ জন শিক্ষার্থী ভর্তি করেছিল। আলফাইসালের মোট নথিভুক্তির সংখ্যা এখন ২,৫০০ ছাড়িয়ে গেছে। নিবন্ধন ৬৭% সৌদি আরবের স্থানীয় বাকি অবশিষ্ট ৩৩% ৪০-টিরও বেশি দেশ থেকে আসা শিক্ষার্থীরা পড়াশোনা করে। ৩১টি দেশীয় অনুষদসহ আন্তর্জাতিক অনুষদ নিয়ে মোট অনুষদের সংখ্যা ২০০টির বেশি।
মাইক্রোসফট কর্পোরেশন মাইক্রোসফট ওপেন নেটওয়ার্কিং ফাউন্ডেশন এর প্রতিষ্ঠাতা সদস্য হিসেবে ২৩ মার্চ ২০১১ সালে শুরু করে।অন্যান্য প্রতিষ্ঠাতা কোম্পানি গুগল, এইচপি নেটওয়ার্কিং, ইয়াহু, ভেরাইজন, ডয়চে টেলিকম এবং ১৭ অন্যান্য কোম্পানি অন্তর্ভুক্ত ছিল। অলাভজনক সংস্থা সফ্টওয়্যার সংজ্ঞায়িত নেটওয়ার্ক নামক একটি নতুন মেঘ কম্পিউটিং উদ্যোগের জন্য সহায়তা প্রদান জন্য নিবদ্ধ হয়।এই পদক্ষেপ টেলিযোগাযোগ নেটওয়ার্ক, বেতার নেটওয়ার্ক, তথ্য কেন্দ্র এবং অন্যান্য নেটওয়ার্কিং এলাকায় সহজ সফটওয়্যার পরিবর্তনের মাধ্যমে নতুনত্ব দ্রুততা।
গহনা বড়ি ১৯৫৪ সালে কল্যাণীতে অনুষ্ঠিত ভারতীয় জাতীয় কংগ্রেসের ৫৯তম অধিবেশনে গহনা বড়ি প্রদর্শিত হয়। ১৯৯০-এর দশকের মাঝামাঝি পশ্চিমবঙ্গ সরকারের পর্যটন বিভাগ আয়োজিত খাদ্য উৎসবে অংশগ্রহণ করেন তমলুকের গহনা বড়ি প্রস্তুতকারী মহিলারা। তারা কলকাতা ময়দানে হাজার হাজার কৌতূহলী নরনারীর সামনে গহনা বড়ি প্রস্তুত করে দেখান। আকাশবাণী, দূরদর্শন ও পত্রপত্রিকাগুলো গহনা বড়ির কথা প্রচার করে। ১৯৯৫ সালে গহনা বড়ির বিপণনের জন্য তমলুকে প্রতিষ্ঠিত হয়েছে। পরবর্তীকালে পূর্ব মেদিনীপুরের কিছু কিছু গ্রামে এই প্রকার ব্যবসায়ভিত্তিক সংস্থা প্রতিষ্ঠিত হয়েছে।
সংবাদ সংস্থা সংবাদ সংস্থাগুলো সমিতিরূপে সংবাদ বিক্রির মাধ্যম হিসেবে কাজ করতে পারে। তন্মধ্যে - "প্রেস এসোসিয়েশন", "থমসন রয়টার্স", "এল হেডলাইন নিউজ" বা এএইচএন অন্যতম। অন্যান্য সংস্থাগুলো বৃহৎ প্রচার মাধ্যমের প্রতিষ্ঠানগুলোতে সহযোগিতামূলক কাজ করে। কেন্দ্রীয়ভাবে সংবাদগুলোকে একত্রিত করা হয় এবং স্থানীয় সংবাদ মাধ্যমে প্রচারের ব্যবস্থা করা হয়। বৃহৎ সংবাদ সংস্থাগুলো এগুলো সংগ্রহ করতে পারে এবং পুণরায় বিতরণের ব্যবস্থা করে। এপি বা এসোসিয়েটেড প্রেস, এএফপি কিংবা এপিএ বা আমেরিকান প্রেস এজেন্সী অন্যতম। বাণিজ্যিক প্রতিষ্ঠানগুলো সংবাদকে ঘিরে ব্যবসা করার লক্ষ্যে তাদের তৈরীকৃত সংবাদগুলো অন্যান্য সংবাদপত্রে প্রেরণ করে। "বিজনেস ওয়্যার, দ্য হাগিন গ্রুপ, গ্লোবনিউজওয়্যার, মার্কেওয়্যার, পিআর নিউজওয়্যার, সিশনওয়্যার" এবং "এবিএন নিউজওয়্যার" অন্যতম।
ইন্টারন্যাশনাল সেন্টার ফর ডাইরিয়াল ডিজিজ রিসার্চ, বাংলাদেশ 'ইন্টারন্যাশনাল সেন্টার ফর ডাইরিয়াল ডিজিজ রিসার্চ, বাংলাদেশ, সংক্ষেপে আই সি ডি ডি আর, বি (ICDDR,B) বাংলাদেশের একটি চিকিৎসা সংক্রান্ত গবেষণা প্রতিষ্ঠান। এর পূর্ণ পূর্ণ ইংরেজি নাম হচ্ছে "International Centre for Diarrhoeal Disease Research, Bangladesh" যার অর্থ "আন্তর্জাতিক উদরাময় গবেষণা কেন্দ্র, বাংলাদেশ"। এটি একটি অলাভজনক প্রতিষ্ঠান হিসেবে প্রতিষ্ঠিত এবং এর দায়িত্ব হচ্ছে উদরাময় রোগ, পুষ্টি এবং আনুষঙ্গিক অন্যান্য বিষয়ে গবেষণা পরিচালনা করা।
প্রবর্তক সংঘ দেশভাগের পরে প্রবর্তক সংঘের কাজকর্ম হ্রাস পায়। ১৯৫৯ সালে মতিলাল রায়ের মৃত্যুর পর অলাভজনক প্রতিষ্ঠানগুলি বন্ধ হয়ে যায় ও সংঘের কর্মকাণ্ড প্রধান কেন্দ্র চন্দননগর অভিমুখী হয়ে পড়ে। ১৯৬৩ তে সংস্থার ব্যাংক ব্যাবসা ইউনাইটেড ইন্ডাস্ট্রিয়াল ব্যাংকের সাথে মিশে কাজ করতে থাকে। ১৯৬৫ সালে জুট কারখানাটি সোহনলাল মিল ও পরে বহুজাতিক সংস্থা অধিগ্রহণ করে। চট্টগ্রাম প্রবর্তক সংঘ বাংলাদেশ মুক্তিযুদ্ধকালে আক্রান্ত হয়। ১৯৭১ সালে সংঘের সকল কর্মকর্তাকে হত্যা করা হয়। এসব ঘটনায় প্রবর্তক সংঘের কার্যকলাপ ব্যাপকভাবে ক্ষতিগ্রস্ত হয়ে পড়ে। সংঘের প্রতিষ্ঠিত প্রেস, ব্যাংক, কুটির শিল্প, কৃষি প্রকল্প, ট্রেনিং সেন্টার, চিকিৎসা কেন্দ্র, আবাসন প্রকল্পসহ অসংখ্য প্রতিষ্ঠান প্রায় বিলুপ্ত হয়ে গিয়েছিল।
ব্রিটিশ কাউন্সিল বাংলাদেশ ব্রিটিশ কাউন্সিল ১৯৩৪ সালে লন্ডন শহরে প্রতিষ্ঠিত হয়। এটা ১৯৫১ সালে ঢাকায় তার শাখা খুলে যখন বাংলাদেশ পাকিস্তানের অংশ ছিল। ২৫ মার্চ ১৯৭১ সালের কালরাত্রিতে, বাংলাদেশের স্বাধীনতা যুদ্ধ শুরু হওয়ার সময়ে, পাকিস্তান সেনাবাহিনী এই কার্যালয়টিতে আক্রমণ চালায়, সেসময় এই কার্যালয়ে পাহারারত ৮জন পূর্ব পাকিস্তানী পুলিশ অফিসার প্রাণ হারায়। ২০১৩ সালে, শিক্ষাদানে উন্নয়নের লক্ষে ব্রিটিশ কাউন্সিল মাইক্রোসফট বাংলাদেশের সাথে একটি স্মারকলিপিতে সই করে। ১৬ জানুয়ারি ২০১৬-তে, ব্রিটিশ কাউন্সিল উদ্যোক্তা তৈরিতে কাজ করার জন্য একটি অলাভজনক সংস্থা, "চ্যাঞ্জ মেকারের" সহায়তায় 'ইনোভেট, ইনকিউবেট এন্ড গ্রো (আইআইজি): একটি সামাজিক কর্মপ্রচেষ্টা সমর্থনকারী প্রোগ্রাম' চালু করে।
বিজ্ঞাপন মেইল মার্কিন যুক্তরাষ্ট্রে অলাভজনক অংশের অনিয়মতান্ত্রিক বৃদ্ধি ১৯৮০ এর সময়ে চার গুণ এবং আবারও ১৯৯০ এবং প্রাক ২০০০ সালে দ্বিগুণ হয় এবং তা সরাসরি মেইল ব্যবহারে বড় রকমের সম্প্রসারণ ঘটায় ফলে তা তৈরি করা এবং বজায় রাখার জন্য দেশজুড়ে দাতা এবং সদস্যতা তালিকা বৃদ্ধি পেতে থাকে। বর্তমানে সরাসরি মেইলের চাঁদা সংগ্রহকরণে মার্কিন যুক্তরাষ্ট্রের ১.৬ মিলিয়ন অলাভজনক সংস্থা বছরে কমপক্ষে $২৫০ বিলিয়ন ডলার অবদান রাখে।
ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন (ইংরেজীতে: International Climbing and Mountaineering Federation, সংক্ষেপে: UIAA) আন্তর্জাতিক অলিম্পিক কমিটি স্বীকৃত একটি আন্তর্জাতিক পর্বতারোহণ বিষয়ক সংস্থা। এটি ১৯৩২ সালে ফ্রান্সে প্রতিষ্ঠিত হয়। ২০টি পর্বতারোহণ সংস্থা একত্রীত হয়ে এটি গঠিত হয়। সুইজারল্যান্ডের চার্লস এগমন্ড এটির প্রথম সভাপতি নির্বাচিত হন। প্রতিষ্ঠাতা সদস্যদের দ্বারা নির্ধারিত হয় যে এই সংস্থাটির উদ্দেশ্য হবে “পর্বতারোহণ বিষয়ক সকল সমস্যা বিষয়ে গবেষণা ও সমাধান বির্ণয় করা”।
জেট এয়ারওয়েজ একটি এয়ার ট্যাক্সি অপারেটর হিসাবে ১৯৯২ সালে জেট এয়ারওয়েজ প্রতিষ্ঠিত হয় এবং পরে ৫ মে ১৯৯৩ সালে এরা বাণিজ্যিক কার্যক্রম শুরু করে। সেই সময় এর বিমান বহরে ৪টি বোয়িং ৭৩৭-৩০০ বিমান ছিল| ২০০৪ সালের মার্চ মাসে চেন্নাই থেকে কলম্বো অবধি বিমান সেবা চালু করে জেট এয়ারওয়েজ তাদের আন্তর্জাতিক বিমান সেবা চালু করে। কোম্পানিটি বোম্বে স্টক এক্সচেঞ্জে তালিকাভুক্ত আছে কিন্তু এর ৮০% স্টক নিয়ন্ত্রণ করেন মিস্টার নরেশ গয়াল, ওনার জেট এর অভিভাবক সংস্থা, টেইলউইন্ডস এর মালিকানার মাধ্যমে|[১]
ন্যাশনাল প্যারালিম্পিক কমিটি অব বাংলাদেশ ন্যাশনাল প্যারালিম্পিক কমিটি অব বাংলাদেশ বা বাংলাদেশ জাতীয় প্যারালিম্পিক কমিটি হল বিশ্বব্যাপী প্যারালিম্পিক আন্দোলনে বাংলাদেশে আন্তর্জাতিক প্যারালিম্পিক কমিটির প্রতিনিধিত্বকারী জাতীয় প্যারালিম্পিক কমিটি (এনপিসি)। এটি বাংলাদেশের প্রতিবন্ধী ক্রীড়াবিদদের প্যারালিম্পিক গেমসে অংশগ্রহণের জন্য সংগঠিত করে। এনপিসি বাংলাদেশের আইপিসি কোড হল BAN এবং এর সদরদপ্তর ঢাকায় অবস্থিত। বাংলাদেশের সর্বোচ্চ ক্রীড়া নিয়ন্ত্রণকারী সংস্থা জাতীয় ক্রীড়া পরিষদের একটি ঘোষণার মাধ্যমে ২০১২ সালে এনপিসি বাংলাদেশ প্রতিষ্ঠিত হয়। এর বর্তমান সভাপতি জাওয়াহেরুল ইসলাম মামুন।
নিউ ডেভেলপমেন্ট ব্যাঙ্ক নিউ ডেভেলপমেন্ট ব্যাঙ্ক (এনডিবি) ব্রিক্স দেশসমূহ (ব্রাজিল, রাশিয়া, ভারত, চীন ও দক্ষিণ আফ্রিকা) দ্বারা প্রতিষ্ঠিত একটি বহুমুখী উন্নয়ন ব্যাঙ্ক। অতীতে ব্যাঙ্কটি ব্রিক্স ডেভেলপমেন্ট ব্যাঙ্ক নামে পরিচিত ছিল। এনডিবি চুক্তির মতে "ব্যাংক ঋণ, গ্যারান্টী, ইকুইটি অংশগ্রহণ এবং অন্যান্য আর্থিক উপকরণের মাধ্যমে সরকারি বা বেসরকারি প্রকল্পগুলিকে সমর্থন করবে।" তাছাড়া, এনডিবি "আন্তর্জাতিক সংস্থা এবং অন্যান্য আর্থিক সংস্থার সাথে সহযোগিতা করবে এবং ব্যাঙ্ক দ্বারা সমর্থিত প্রকল্পগুলির জন্য প্রযুক্তিগত সহায়তা প্রদান করবে।"
উইকিলিকস উইকিলিকসের ওয়েবসাইট ৪ অক্টোবর ২০০৬ সালে নিবন্ধিত হয়। উইকিলিকস ইন্টারনেটে প্রথম তথ্য প্রদর্শন করে ডিসেম্বর ২০০৬ সালে। প্রতিষ্ঠানটি দাবী করছে যে, চীনা ভিন্নামতাবলম্বী ছাড়াও সাংবাদিক, গণিতবিদ এবং প্রযুক্তিবিদ হিসেবে যারা যুক্তরাষ্ট্র, তাইওয়ান, ইউরোপ, অস্ট্রেলিয়া এবং দক্ষিণ আফ্রিকা থেকে এসেছে তারাই উইকিলিকস্ সমৃদ্ধিতে ভূমিকা রাখছেন। উইকিলিকসের প্রতিষ্ঠাতা হিসেবে সঠিকভাবে কাউকেই চিহ্নিত করা যায়নি। তবে ওয়েবসাইটে জুলিয়ান এ্যাসেঞ্জ ও সহকর্মীদেরকে উপস্থাপন করা হয়। এ্যাসেঞ্জ নিজেকে উইকিলিকসের উপদেষ্টা পরিষদের সদস্য হিসেবে দাবী করেন। দি অস্ট্রেলিয়ান পত্রিকায় প্রকাশিত প্রতিবেদনে এ্যাসেঞ্জকে উইকিলিকসের প্রতিষ্ঠাতা হিসেবে লেখা হয়। ওয়্যার্ড ম্যাগাজিনের তথ্য মতে জানা যায়, একজন স্বেচ্ছাসেবীর মতে “এ্যাসেঞ্জের ভূমিকা হচ্ছে - প্রতিষ্ঠানটির হৃদয় ও আত্মা হিসেবে যাতে তিনি একজন প্রতিষ্ঠাতা, দার্শনিক, মুখপাত্র, সঠিক বিনিময়কারী, উদ্যোক্তা, অর্থলগ্নীকারী এবং এক কথায় সবকিছু।” জুন, ২০০৯ সালে ১,২০০ এরও বেশি নিবন্ধনকারী স্বেচ্ছাসেবী ছিল এবং উপদেষ্টা পরিষদে এ্যাসেঞ্জ-সহ ফিলিপ এডামস্‌, ওয়াং ড্যান, সি.জে. হিঙ্ক, বেন লরি, আশি ন্যামগিয়াল খামসিতসাং, জিয়াও কিয়াং, চিকো হুয়াইটেকার এবং ওয়াং ইয়োকাই ছিলেন। বর্ণিত তালিকা মোতাবেক মাদার জোনস ম্যাগাজিন ২০১০ সালে খামসিতসাংয়ের সাথে যোগাযোগ করলে তিনি জানান উইকিলিকসের পক্ষ থেকে একটি ইমেইল পেলে উপদেস্টার পদে যেতে অস্বীকৃতি জানান।
বাউল গান মানবকল্যান কামনায় সবচেয়ে বেশি সুর ধ্বনিত হয়েছে মরমি সাধক লালনের গানে। লালনের সাম্যবাদী চিন্তাই আজকের উদার মানবতাবাদ। লালন বলেন, ‘এমন সমাজ কবে গো সৃজন হবে/যেদিন হিন্দু মুসলমান/বৌদ্ধ খ্রিস্টান/জাতি গোত্র নাহি রবে।’ বস্তুত উনিশ শতকে লালনের গান তাঁর সর্বজনীন আবেদনের কারণে জনপ্রিয় হয়ে ওঠে। লালনের কারণেই হিন্দু, মুসলমান সম্প্রদায়ের দেহতত্ত্ববাদীরা সব বিভেদ ভুলে যুত সাধনায় মিলিত হন। শিষ্য-ভক্তদের মাধ্যমে লালনের গান প্রচার ও প্রসার লাভ করে। রবীন্দ্রনাথ ঠাকুরও লালনের কথা প্রচার করেন বহির্বিশ্বে। লালনের পর পাণ্ডু শাহ, দুদ্ধ শাহ, ভোলা শাহ, পাগলা কানাই, রাধারমণ, কাঙাল হরিনাথ, হাছন রাজা, অতুল প্রসাদ, বিজয় সরকার, দ্বিজদাস, জালাল খাঁ, উকিল মুন্সী, রশিদ উদ্দিন, শাহ আব্দুল করিম, রবীন্দ্রনাথ ঠাকুর, কাজী নজরুল ইসলাম প্রমুখ কবি ও বাউলের মাধ্যমে এ দেশের ঐতিহ্যবাহী লোকায়ত সংগীতের ধারাটি আরো পুষ্ট হয়।
রাগবি সেভেন্‌স রাগবি সেভেন্‌স প্রতিযোগিতাটি রাগবি ইউনিয়নের সর্বোচ্চ সংস্থা হিসেবে আন্তর্জাতিক রাগবি সংস্থা কর্তৃক নিয়ন্ত্রিত। ১৮৮৬ সালে প্রতিষ্ঠিত সংস্থাটি রাগবি ইউনিয়নের বিশ্বব্যাপী সম্প্রসারণে বিরাট ভূমিকা রাখছে। এর ৯৮টি সদস্য ও ২০টি সহযোগী সদস্য রয়েছে। আয়ারল্যান্ডের ডাবলিনে সংস্থার সদর দফতর অবস্থিত।
তসলিমা নাসরিন তসলিমা নাসরিন (জন্ম: ২৫ আগস্ট, ১৯৬২) বাংলাদেশের একজন সাহিত্যিক ও চিকিৎসক। বিংশ শতাব্দীর আশির দশকে একজন উদীয়মান কবি হিসেবে সাহিত্যজগতে প্রবেশ করে তসলিমা এই শতকের শেষের দিকে নারীবাদী ও ধর্মীয় সমালোচনামূলক রচনার কারণে আন্তর্জাতিক খ্যাতি লাভ করেন। তিনি তাঁর রচনা ও ভাষণের মাধ্যমে লিঙ্গসমতা, মুক্তচিন্তা, নাস্তিক্যবাদ এবং ধর্মবিরোধী উগ্র মতবাদ প্রচার করায় ধর্মীয় মৌলবাদী গোষ্ঠীদের রোষানলে পড়েন ও তাঁদের নিকট হতে হত্যার হুমকি পেতে থাকায় ১৯৯৪ খ্রিস্টাব্দে বাংলাদেশ ত্যাগ করে বিশ্বের বিভিন্ন দেশে বসবাস করতে বাধ্য হন; তিনি কিছুকাল যুক্তরাষ্ট্রে বসবাস করেছেন। বর্তমানে তিনি ভারত সরকার কর্তৃক ভারতে অজ্ঞাতবাসে অবস্থানের সুযোগ পেয়েছেন।
ডয়চে ভেলে বাংলা ১৯৫৩ সালে জার্মানির আন্তর্জাতিক সম্প্রচার কেন্দ্র ডয়চে ভেলের প্রতিষ্ঠিত হয়। এই গণমাধ্যম প্রতিষ্ঠার উদ্দেশ্য ছিল, ইউরোপের কেন্দ্র থেকে বিশ্বব্যাপী গ্রাহকদের কাছে নিরপেক্ষ, নির্ভরযোগ্য ও স্বাধীন তথ্য প্রদান৷
ডয়চে ভেলের বাংলা বিভাগ চালু হয় ১৯৭৫ সালে৷ প্রথম দিকে শর্ট ওয়েভে ডয়চে ভেলের বাংলা অনুষ্ঠান বাংলাদেশ ও ভারতের পশ্চিমবঙ্গে প্রচার করা হত। ২০১০ সালে বাংলাদেশে এফএম ব্যান্ডে অনুষ্ঠান প্রচার শুরু করে বেতার কেন্দ্রটি।
আফগানিস্তান রিলিফ অর্গানাইজেশন ২০০২ খ্রিস্টাব্দের ফেব্রুয়ারি মাসে প্রায় ৩০ বছরের মধ্যে প্রথমবার আফগানিস্তান রিলিফের জন্যে বেপরোয়াভাবে প্রয়োজনীয় মানবিক সাহায্যাদি নিয়ে একটা ব্যবসায়িক ৭৪৭ বিমান কাবুল আন্তর্জাতিক বিমানবন্দরের মাটি ছুঁয়েছিল। দুটো অলাভজনক সংস্থা একজোট হয়ে, এভারগ্রিন ইন্টারন্যাশনাল এয়ারলাইন্স এভারগ্রিন হিউম্যানিটারিয়ান অ্যান্ড রিলিফ সার্ভিসেস আইএনসি এবং মার্সি ক্রপস এবং মাইক্রোসফটের সাহায্যে ২০ লক্ষ ডলারের মতো সাহায্য সরবরাহ, এর মধ্যে বেশির ভাগটাই আফগানিস্তান রিলিফ অর্গানাইজেশন দ্বারা আবেদনক্রমে সংগৃহীত, যেটা বহির্দেশ থেকে বিমানে এসেছে। রিলিফ সামগ্রীর মধ্যে ছিল স্বাস্থ্য কিট, নবজাতক কিট ও শিশু কিট, পোষ্য প্রাণীখাদ্য, শীতবস্ত্র ও কম্বল, স্কুল কিট এবং মেডিক্যাল জিনিসপত্র।
সুইস রেডক্রস সুইস রেডক্রস সুইজারল্যান্ডের জাতীয় রেডক্রস সংঘ। এটি ১৮৬৬ সালে সুইজারল্যান্ডের বার্নে প্রতিষ্ঠিত হয়। এই সংস্থা আন্তর্জাতিক রেড ক্রস ও রেড ক্রিসেন্ট ফেডারেশনের সদস্য। ২৪টি ক্যান্টোনাল লিগ, ৫টি উদ্ধারকর্মী সংগঠন, ৩টি ফাউন্ডেশন ও ২টি সংঘ নিয়ে গঠিত এই সংস্থাটি সুইজারল্যান্ডের প্রাচীনতম ও বৃহত্তম ত্রাণ সংস্থা।
বর্ডার সিকিউরিটি ফোর্স বর্ডার সিকিউরিটি ফোর্স বা ভারতীয় সীমান্তরক্ষী বাহিনী (বিএসএফ) ভারত সরকারের একটি সীমান্ত প্রহরী সংস্থা। ১৯৬৫ সালের ১ ডিসেম্বর প্রতিষ্ঠিত এই সংস্থা ভারতের আধাসামরিক বাহিনীর একটি অংশ এবং এর প্রাথমিক দায়িত্ব হল শান্তির সময় ভারতের আন্তর্জাতিক সীমান্ত পাহারা দেওয়া ও আন্তর্দেশীয় অপরাধ প্রতিহত করা। ভারতের অধিকাংশ আধাসামরিক বাহিনীর মতো বিএসএফ-ও ভারতের স্বরাষ্ট্র মন্ত্রকের প্রশাসনিক নিয়ন্ত্রণাধীন। এই বাহিনী দেশের অন্যতম আইন রক্ষাকারী সংস্থা হিসেবেও পরিচিত।
তুর্কমেনিস্তান এয়ারলাইন্স তুর্কমেনিস্তান এয়ারলাইনস ৪ মে ১৯৯২ সালে প্রতিষ্ঠিত হয়েছিল। ১৯৯২ সালে তুর্কমেনিস্তান বোয়িং ৭৩৭-৩০০ বিমানগুলো কেনার জন্য সাবেক সোভিয়েত ইউনিয়নে প্রথম বিমান সংস্থা হয়ে ওঠে এবং ১৯৯৩ সালের এপ্রিল মাসে তুর্কমেনিস্তানের আন্তর্জাতিক বেসামরিক বিমান সংস্থা (আইসিএও)-এর পূর্ণ সদস্য হয়ে ওঠে।
উইকিলিকস ১৭ জুলাই উইকিলিকসের পক্ষে জ্যাকব এ্যাপলবম নিউ ইয়র্ক শহরে আয়োজিত ২০১০ হ্যাকারস অন প্ল্যানেট আর্থ সম্মেলনে যোগ দেন। তিনি জানান, সম্মেলনে কেন্দ্রীয় গোয়েন্দাদের নজরদারীকে এড়াইতেই এ্যাসেঞ্জের পরিবর্তে তিনি এসেছেন। তিনি ঘোষণা করেন, সাময়িকভাবে স্থগিত উইকিলিকসের প্রচারণা পদ্ধতি এগুচ্ছে এবং চলতেই থাকবে। ১৯ জুলাই, ২০১০ সালে টেড সম্মেলনে এ্যাসেঞ্জ বক্তা হিসেবে উপস্থিত হয়ে সবাইকে আশ্চর্যান্বিত করেন এবং জানান উইকিলিকস আবারো তথ্য উপস্থাপন করে এগুবে।
পুরস্কার পুরস্কার লাভের ফলে ব্যক্তি, সংস্থা বা দেশ নবরূপে উৎসাহিত ও উজ্জ্বীবিত হয় এবং শীর্ষস্থান ধরে রাখার নিরন্তর প্রয়াস চালায়। ব্যক্তি কিংবা প্রতিষ্ঠানের ভাবমূর্তি অনেকাংশেই বৃদ্ধি পায়।এর ফলে পুরস্কার পাওয়াকে কেন্দ্র করে এলাকাবাসী কিংবা গুণীজনদের পক্ষ থেকে সংবর্ধনা অথবা গণসংবর্ধনা অনুষ্ঠানেরও আয়োজন করতে দেখা যায়। ব্যক্তিগত পর্যায়ে পুরস্কার লাভের ফলে সংশ্লিষ্ট ব্যক্তিসহ তার পরিবার, আত্মীয়-স্বজন, শুভাকাঙ্খীদের মধ্যে আনন্দের ফল্গুধারা প্রবাহিত হয়। তখন ব্যক্তির আন্তঃমনে প্রবাহিত হয় যে, তার আনন্দের সাথে সাথে পৃথিবীর সবাই যেন হাসছে। সংস্থা কিংবা প্রাতিষ্ঠানিক পর্যায়ে কর্মরত কর্মকর্তা-কর্মচারীসহ আশেপাশের প্রতিবেশী, সমস্তরের প্রতিষ্ঠান কিংবা অন্যান্যদের মধ্যেও একই প্রতিক্রিয়া বহমান। এছাড়া, রাষ্ট্রীয় বা দেশ পর্যায়ে সফলতা লাভের ফলে আনন্দ মিছিল, রং ছিটানো ইত্যাদির অভুতপূর্ব হাসি, খুশীর ফোয়ারা বিশেষভাবে লক্ষণীয়। অনেক সময় সরকার প্রচার মাধ্যমে সরকারী ছুটির দিন হিসেবেও ঘোষণা করে থাকে। উপরের সবগুলো ক্ষেত্রেই মিষ্টি বিতরণ একটি অবশ্য অংশ হয়ে দাঁড়ায়। পত্র-পত্রিকা, প্রচার মাধ্যমে সাফল্যের সংবাদ বিস্তারিতভাবে প্রকাশিত হয়।
প্রশান্ত কর্মকার তিনি ভারতে খেলাধুলা উৎকৃষ্টতা উন্নীত করার লক্ষ্যে একটি ক্রীড়া অলাভজনক সংস্থা, গোস্পোর্টস ফাউন্ডেশন দ্বারা সমর্থিত ।
বিশ্ব পর্যটন সংস্থা ১৯৭০ সালের ২৭ সেপ্টেম্বর তারিখে সংস্থাটির বার্ষিক সম্মেলনে এর নাম, লক্ষ্য, উদ্দেশ্য পুণঃমূল্যায়ণ ও নির্ধারণ করা হয় এবং তখন থেকে এটি "বিশ্ব পর্যটন সংস্থা" নামে চিহ্নিত করার বিষয়ে সদস্যদের মধ্যে ঐকমত্য প্রতিষ্ঠিত হয়, যার কার্যক্রম নতুন নামে ১৯৭৪ সাল থেকে শুরু হয়। ১৯৮০ সালের বার্ষিক সম্মেলনে, এই সংস্থার গঠনের দিবসে অর্থাৎ ২৭ সেপ্টেম্বর তারিখে বিশ্বব্যাপী পর্যটন দিবস পালনের বিষয়ে ঐকমত্য প্রতিষ্ঠিত হয়। পরবর্তীতে ১৯৯৭ সালে তুরস্কে অনুষ্ঠিত বার্ষিক সম্মেলনে এতে একটি স্বাগতিক দেশ নির্বাচনের মাধ্যমে "বিশ্ব পর্যটন দিবস" পালনের কার্যক্রমে আরো গতিশীলতা আনয়ণের পক্ষে ঐকমত্য প্রতিষ্ঠিত হয়।
উইকিলিকস জানুয়ারী ২২, ২০১০-এ পেপল উইকিলিকসের দাতব্য হিসাব নম্বর স্থগিত করে ও তার সম্পত্তি আটকায়। উইকিলিকস জানায় এগুলো পূর্বেই হয়েছে এবং কোন কারণ ছাড়াই হবে। হিসাব নম্বরটি পুণরায় ২৫ জানুয়ারী, ২০১০ তারিখে চালু করা হয়।
জনস্বাস্থ্য উন্নয়নশীল ও উন্নত-উভয় ধরণের দেশেই স্থানীয় স্বাস্থ্যব্যবস্থা এবং অ-সরকারি সংগঠনের মাধ্যমে রোগ প্রতিরোধের চেষ্টায় জনস্বাস্থ্য গুরুত্বপূর্ণ ভূমিকা পালন করেছে।বিশ্ব স্বাস্থ্য সংস্থা একটি আন্তর্জাতিক মাধ্যম যেটি বিশ্বের জনস্বাস্থ্যের বিষয়গুলি পরিচালনা করে এবং কাজ করে। অধিকাংশ দেশের অভ্যন্তরীণ স্বাস্থ্যের বিষয়গুলি বিবেচনার জন্য নিজস্ব সরকারি সংস্থা রয়েছে,যা কোথাও স্বাস্থ্যমন্ত্রক হিসাবে পরিচিত।উদাহরণস্বরূপ,আমেরিকা যুক্তরাষ্ট্রের জনস্বাস্থ্য উদ্যোগের সামনের সারিতে আছে রাষ্ট্র ও স্থানীয় স্বাস্থ্য দফতরগুলি।যুক্তরাষ্ট্রের সার্জন জেনারেলের নেতৃত্বাধীন যুক্তরাষ্ট্র জনস্বাস্থ্য পরিষেবা এবং রোগ নিয়ন্ত্রণ ও প্রতিরোধ কেন্দ্র,যার প্রধান কার্যালয় আটলান্টায়,জাতীয় কর্তব্য ছাড়াও বিভিন্ন আন্তর্জাতিক স্বাস্থ্যকেন্দ্রিক কাজে নিয়োজিত।কানাডায় কানাডার জনস্বাস্থ্য সংস্থা হল জনস্বাস্থ্য,আপৎকালীন অবস্থার প্রস্তুতি ও মোকাবিলা এবং সংক্রামক ও দীর্ঘস্থায়ী রোগ নিয়ন্ত্রণ ও প্রতিরোধের জন্য দায়িত্বপ্রাপ্ত জাতীয় সংস্থা। ভারত সরকারের স্বাস্থ্য ও পরিবার কল্যাণ মন্ত্রকের সাথে রাজ্য সরকারের নিয়ন্ত্রণাধীন স্বাস্থ্য পরিষেবা কেন্দ্রগুলো দ্বারা ভারতের জনস্বাস্থ্য ব্যবস্থা পরিচালিত হয়।
রবার্ট প্যাটিনসন প্যাটিনসন একাধারে সুরকার ও গায়ক। তিনি "দ্য টোয়ালাইট সাগা" চলচ্চিত্র ধারাবাহিক ও ২০০৮ সালের কমেডি-নাট্য চলচ্চিত্র "হাউ টু বি" এর জন্য গান গেয়েছেন। তিনি শিশু পতিতাবৃত্তি, শিশু পর্নোগ্রাফি ও যৌনকর্মের জন্য শিশু পাচার বন্ধ রোধে কাজ করে যাওয়া সংস্থা "ইসিপিএটি" এবং হারিয়ে যাওয়া শিশু খুঁজে পেতে সহায়তা করা প্রতিষ্ঠান "পিএসিটি" এর সমর্থক। তিনি "গো ক্যাম্পেইন" নামের একটি অলাভজনক সংস্থারও সমর্থক যারা এতিম ও নিপীড়িত শিশুদের জন্য বিশ্বব্যাপী জনসচেতনতা ও তহবিল গঠনের কাজ করে থাকে। পরবর্তীতে ২০১৫ সালে তিনি এই প্রতিষ্ঠানের ব্র্যান্ড অ্যাম্বাসেডর নিযুক্ত হন। তিনি আন্তর্জাতিক মেডিক্যাল কোরের সদস্য এবং এই প্রতিষ্ঠানের হয়ে ক্যান্সারের বিরুদ্ধে তিনি জনসচেতনতা গঠনেও কাজ করেছেন।
আন্তর্জাতিক রাসায়নিক অস্ত্র নিরস্ত্রীকরণ সংস্থা আন্তর্জাতিক আইনের বাস্তবায়নে সাম্প্রতিককালে অস্ত্র নিয়ন্ত্রণ চুক্তি স্বাক্ষরিত হয় রাসায়নিক অস্ত্র সম্মেলনের মাধ্যমে। রাসায়নিক অস্ত্রের উন্নয়ন, উৎপাদন, মজুত ও ব্যবহারে নিষেধাজ্ঞা ও রাসায়নিক অস্ত্র ধ্বংসের লক্ষ্যেই এ সম্মেলন অণুষ্ঠিত হয়। হেগভিত্তিক স্বাধীন প্রতিষ্ঠান হিসেবে এ সংস্থা কর্তৃক রাসায়নিক অস্ত্র সম্মেলনের আয়োজন করা হয়ে থাকে।
মাদার টেরিজার সমালোচনা একজন বিতর্কিত ব্যক্তিত্ব হিসেবে মেরি টেরিজা বোজাঝিউ'র জীবন ও কর্ম, যিনি মাদার টেরিজা বা তেরেসা নামে অধিক পরিচিত, তাঁর মৃত্যুর আগে ও পরে বিশ্বের বিভিন্ন ব্যক্তি, সংস্থা ও একাধিক রাষ্ট্রের সরকার দ্বারা নন্দিত ও নিন্দিত হয়েছে। তাঁর ও তাঁর প্রতিষ্ঠিত দাতব্য ধর্মপ্রচারকদলের ক্রিয়াকলাপ অসংখ্য বিতর্কের জন্ম দিয়েছে। সমালোচকরা দাতব্য ধর্মপ্রচারকদলের সেবার নিম্নমান, বলপূর্বক ধর্মান্তর ও মৃত্যুপথযাত্রীদের খ্রিষ্টধর্মে দীক্ষাদানের নিন্দা জ্ঞাপন করেছে এবং তাদের সাথে উপনিবেশবাদ ও বর্ণবাদের সম্পর্ক পেয়েছে। টেরিজা গণযোগাযোগ মাধ্যমে আলোচিত ছিলেন। অনেক সমালোচক মনে করেন, ক্যাথলিক চার্চ খ্রিষ্টানধর্ম প্রচার ও সমালোচনার মোকাবেলা করতে তেরেসার ভাবমূর্তি ব্যবহার করেছে। বিশ্ববিখ্যাত চিন্তাবিদ জার্মেইন গ্রিয়ার টেরিজাকে 'ধর্মীয় সাম্রাজ্যবাদী' বলে সমালোচনা করেছেন। অনেকে তাকে উন্মত্ত উগ্রবাদী, মৌলবাদী তথা ভণ্ড বলে আখ্যায়িত করে বলেছেন যে তিনি নিজের ধর্মীয় আদর্শ তথা ব্যক্তিগত স্বার্থ চরিতার্থ করতে দুস্থবঞ্চিতদের অস্ত্র হিসেবে ব্যবহার করেছেন।
পশ্চিমবঙ্গ উদ্ভিজ্জভৌগোলিক দৃষ্টিভঙ্গি থেকে পশ্চিমবঙ্গের দক্ষিণাঞ্চলকে দুই ভাগে ভাগ করা যায়, যেমন: গাঙ্গেয় সমভূমি ও সুন্দরবনের লবনাক্ত ম্যানগ্রোভ অরণ্যভূমি। গাঙ্গেয় সমভূমির পললমৃত্তিকা এবং প্রচুর বৃষ্টিপাত এই অঞ্চলকে বিশেষভাবে উর্বর করে তুলেছে। রাজ্যের পশ্চিমাঞ্চলের উদ্ভিদপ্রকৃতি পার্শ্ববর্তী রাজ্য ঝাড়খণ্ডের ছোটোনাগপুর মালভূমির উদ্ভিদপ্রকৃতির সমরূপ। এই অঞ্চলের প্রধান অর্থকরী বৃক্ষ হল শাল। পূর্ব মেদিনীপুর জেলার উপকূলীয় অঞ্চলের উদ্ভিদপ্রকৃতি উপকূলীয় ধরনের। এই অঞ্চলের প্রধান বৃক্ষ হল ঝাউ। সুন্দরবন অঞ্চলের সর্বাপেক্ষা মূল্যবান বৃক্ষ সুন্দরী গাছ। এই গাছ এই অঞ্চলের সর্বত্র দেখতে পাওয়া যায় এবং সুন্দরবনের নামকরণও এই গাছের নামেই হয়েছে। উত্তরবঙ্গের উদ্ভিদপ্রকৃতির প্রধান তারতম্যের কারণ এই অঞ্চলের উচ্চতা ও বৃষ্টিপাত। উদাহরণস্বরূপ, হিমালয়ের পাদদেশে ডুয়ার্স অঞ্চলে ঘন শাল ও অন্যান্য ক্রান্তীয় চিরহরিৎ বৃক্ষের বন দেখা যায়। আবার ১০০০ মিটার উচ্চতায় উদ্ভিদের প্রকৃতি উপক্রান্তীয়। ১,৫০০ মিটার উচ্চতায় অবস্থিত দার্জিলিঙে ওক, কনিফার, রডোডেনড্রন প্রভৃতি গাছের নাতিশীতোষ্ণমণ্ডলীয় অরণ্য দেখা যায়।
সুন্দরবন জাতীয় উদ্যান সুন্দরবন জাতীয় উদ্যান ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি জাতীয় উদ্যান, ব্যাঘ্র প্রকল্প ও বায়োস্ফিয়ার রিজার্ভ। বৃহত্তর সুন্দরবন সমুদ্র উপকূলবর্তী নোনা পরিবেশের সবচেয়ে বড় ম্যানগ্রোভ বনভূমি হিসেবে অখন্ড বন যা বিশ্বে সর্ববৃহৎ। অববাহিকার সমুদ্রমুখী সীমানা এই বনভূমি গঙ্গা ও ব্রহ্মপুত্রের মোহনায় অবস্থিত এবং বাংলাদেশ ও ভারতের পশ্চিমবঙ্গ জুড়ে বিস্তৃত । ১০,০০০ বর্গ কিলোমিটার জুড়ে গড়ে ওঠা সুন্দরবনের প্রায় ৬,০১৭ বর্গ কিলোমিটার রয়েছে বাংলাদেশে। বঙ্গোপসাগরের ৭৫ মিটার উচ্চতা পর্যন্ত জোয়ার এখানে সবসময়ই দেখতে পাওয়া যায়। ১৮৭৮ সালে সুন্দরবনের বর্তমান ভারতীয় অংশটির সংরক্ষণের কাজ আরম্ভ হয়। ১৯৭৩ সালে মূল এলাকাটি সুন্দরবন ব্যাঘ্র প্রকল্প হিসাবে ঘোষিত হয়। ১৯৭৭ সালে ২,৫৮,৫০০ হেক্টর আয়তন বিশিষ্ট সুন্দরবন ব্যাঘ্র প্রকল্পের ১৩৩,০০০ হেক্টর মূল এলাকা বন্যপ্রাণী অভয়ারণ্যের মর্যাদা পায়। ১৯৮৪ সালের ৪ মে’তে এটি জাতীয় উদ্যান হিসাবে ঘোষিত হয়। ১৯৮৭ সালে (ix) এবং (x) শ্রেণীতে প্রাকৃতিক সম্পত্তি হিসাবে এটি ইউনেস্কো বিশ্ব ঐতিহ্যবাহী স্থান হিসাবে ঘোষিত হয়। এখানকার সজনেখালিতে, লুথিয়ান দ্বীপে ও হ্যালিডে দ্বীপে বর্তমানে আরও তিনটি বন্যপ্রাণী অভয়ারণ্য গড়ে উঠেছে। এছাড়া, পাথরপ্রতিমার কাছে ভরতপুর কুমির প্রকল্প এবং সজনেখালিতে পাখিরালয় রয়েছে। ১৯৮৯ সালে সুন্দরবনের এই ভারতীয় অংশকে "বায়োস্ফিয়ার রিজার্ভ" ঘোষণা করা হয়।
বাঘ পশ্চিমবঙ্গ ও বাংলাদেশের সুন্দরবন এলাকায় যে সুদর্শন বাঘ দেখা যায় তা দুনিয়াব্যাপী রয়েল বেঙ্গল টাইগার (en: Royal Bengal Tiger) বা বাংলা বাঘ নামে পরিচিত। ২০০৪ খ্রিস্টাব্দে বাংলাদেশের বন বিভাগ কর্তৃক পরিচালিত বাঘশুমারী অনুযায়ী সুন্দরবনে ৩৮৫টি রয়েল বেঙ্গল টাইগার আছে। ভারতের সুন্দরবন ও অন্যত্র, নেপাল এবং ভুটানের বন-জঙ্গলেও এই উপপ্রজাতির বাঘ সচরাচর দেখা যায়। 
২০১৫ সালের ২৯ শে জুলাই বিশ্ব বাঘ দিবসের এক রিপোর্ট অনুযায়ী বাংলাদেশ এর সুন্দরবন অংশে বাঘ আছে মাত্র ১০৬ টি।